cyanic-selkie/wikianc huggingface dataset:
ചെങ്കൽത്തുമ്പി
ശരീരഘടന
ചാര നിറത്തിലുള്ള കണ്ണുകളുടെ മുകൾഭാഗത്തിന് തവിട്ട് നിറമാണ്. കടും നീല നിറത്തിലുള്ള ഉരസ്സിൽ, പ്രായമേറുന്തോറും pruinescence ആവരണം വ്യാപിച്ചു കാണാം. കറുത്ത നിറത്തിലുള്ള ഉദരത്തിൽ തവിട്ട് നിറത്തിലുള്ള പാടുകളുണ്ട്. ഉദരത്തിൽ നല്ല കട്ടിയിൽ നീല നിറത്തിലുള്ള pruinescence ആവരണം കാണപ്പെടുന്നു. അത്കൊണ്ട് തന്നെ ഉദരത്തിലെ പാടുകൾ പുറമേക്ക് കാണുകയില്ല. കുറുവാലുകൾക്ക് തവിട്ട് നിറമാണ്.സുതാര്യമായ ചിറകുകളുടെ തുടക്കഭാഗത്ത് തവിട്ട് നിറം വ്യാപിച്ചു കാണാം. കറുത്ത നിറത്തിലുള്ള ചിറകിലെ പൊട്ടിന്റെ രണ്ടറ്റത്തും ഇരുണ്ട തവിട്ട് നിറം കാണപ്പെടുന്നു. ആൺതുമ്പിയും പെൺതുമ്പിയും കാഴ്ച്ചയിൽ ഒരുപോലെയാണ്.
അവലംബം
വർഗ്ഗം:കേരളത്തിലെ തുമ്പികൾ
അവ്രിൽ ലാവിഗ്നെ
അവ്രിൽ റമോണ ലാവിഗ്നെ പ്രശസ്തയായ ഒരു കനേഡിയൻ ഗായികയും ഗാനരചയിതാവുമാണ്.
ജീവിതരേഖ
1984 സെപ്റ്റംബർ 27ന് ഒണ്ടാറിയോയിലെ ബെല്ലെവില്ലിൽ ജീൻ ക്ലോഡ് ജോസഫ് ലാവിഗ്നെയുടെയും ജൂഡിത്ത് റോസന്നയുടെയും മകളായി ജനിച്ചു. ലാവിഗ്നെ വളർന്നത് നപ്നീ പട്ടണത്തിലായിരുന്നു.
15-ാം വയസ്സിൽ ഷാനിയ ട്വെയിനിനൊപ്പം സംഗീതവേദിയിലെത്തി. 2002ൽ, ലാവിഗ്നെയുടെ 17-ാം വയസ്സിൽ ‘ലെറ്റ്‌ ഗോ’ എന്ന ആൽബത്തിലൂടെ സംഗീതലോകത്തിലേക്ക് എത്തി. ഈ ആൽബത്തിന്റെ പ്രകാശനത്തോടുകൂടി ലോകത്തിലെ ഏറ്റവും മികച്ച വിജയം കൈവരിച്ച ഒരു കലാകാരിയായി ലാവിഗ്നെ മാറി. ഈ ആൽബത്തിന്റെ മൂന്നു കോടിയിലേറെ കോപ്പികളാണ് ലോകമെമ്പാടും വിറ്റഴിഞ്ഞത്.
സംഗീതത്തിന് പുറമെ ലാവിഗ്നെ മറ്റു പല മേഖലകളിലേക്കും തന്റെേ ശ്രദ്ധ നല്കി. 2006ൽ ‘ഓവർ ദി ഹെഡ്‌ജ്’ എന്ന ആനിമേഷൻ ചിത്രത്തിലെ ഒരു കഥാപാത്രത്തിന് ലാവിഗ്നെ ശബ്ദം നല്കി. അതേ വർഷത്തിൽ തന്നെ ‘ഫാസ്റ്റ് ഫുഡ്‌ നേഷൻ’ എന്ന ചിത്രത്തിലൂടെ ആദ്യമായി അഭിനയ രംഗത്തെത്തി. 2009ൽ ‘ബ്ലാക്ക്‌ സ്റ്റാർ’ എന്ന നാമത്തിൽ തന്റെ ആദ്യ പെര്ഫും് ലാവിഗ്നെ പുറത്തിറക്കി. 2006 ജൂലൈയിൽ ലാവിഗ്നെ ടെറിക് വ്ഹില്ബ്ലേക യെ വിവാഹം ചെയ്തു. 3 വര്ഷഗത്തെ ദാമ്പത്യത്തിനൊടുവിൽ അവർ വേര്പിംരിഞ്ഞു. ആ സംഭവം ലാവിഗ്നെയുടെ സംഗീതത്തെ ബാധിച്ചില്ല. അതിനു ശേഷം ലാവിഗ്നെയുടെ 4ആം ആല്ബലത്തിന്റെര നിര്മ്മാ ണം വ്ഹില്ബ്ലേ നിര്വലഹിച്ചു. ടിം ബര്ട്ടശണിന്റെഹ പ്രശസ്ത ചിത്രമായ ‘ആലിസ് ഇൻ വണ്ടര്ലാന്റ് എന്ന ചിത്രത്തിനായി ആലീസ് എന്ന ഗാനം ലാവിഗ്നെ ആലപിച്ചു. 2013ൽ, ചാഡ് ക്രൊയിജര് എന്ന സംഗീതജ്ഞനെ ലാവിഗ്നെ വിവാഹം ചെയ്തു.
കുഷ്തിയ ജില്ല
കുഷ്തിയ (কুষ্টিয়া জেলা) പടിഞ്ഞാറൻ ബംഗ്ലാദേശിലെ ഖുൽന ഭരണ ഡിവിഷനിൽപ്പെട്ട ഒരു ജില്ലയാണ്. കുഷ്തിയ ഇന്ത്യാ വിഭജനം തൊട്ടെ കുഷ്തിയ പ്രത്യേക ജില്ലയായി നിലനിന്നു വരുന്നു. കുഷ്തിയ ബ്രിട്ടിഷ് ഇന്ത്യയുടെ കീഴിലുണ്ടായിരുന്ന ബംഗാൾ പ്രവിശ്യയിലെ നാദിയ ജില്ലയുടെ ഭാഗമായിരുന്നു. കുഷ്തിയ, പ്രശസ്തരായ ബംഗാളി എഴുത്തുകാരുടെയും കവികളുടെയും ജന്മസ്ഥലമായിരുന്നു. ഇസ്ലാമിക സർവ്വകലാശാല, ഷിലൈദഹ, കുതിബാരി, ലാലോണിന്റെ ഇന്നത്തെ കുഷ്തിയയിലെ പ്രധാന സ്ഥലങ്ങളാണ്.
ചരിത്രം
ഷാജഹാന്റെ കാലത്ത് ഇവിടെ ഒരു നദീതുറമുഖം നിർമ്മിക്കപ്പെട്ടു. ബ്രിട്ടിഷ് ഗവൺമെന്റ് ഈ തുറമുഖം വിപുലമായി ഉപയോഗിച്ചു. നീലം കൃഷിക്കാരും ഇവിടെവന്ന് താമസിച്ചതോടെയാണ് ഈ പട്ടണം വളർന്നത്. 1860ൽ കോൽക്കത്തയുമായി ഒരു റയിൽവേ ബന്ധം സ്ഥാപിക്കപ്പെട്ടു. അന്ന് ബ്രിട്ടിഷ് ഇന്ത്യയുടെ തലസ്ഥാനമായിരുന്നു കൊൽക്കത്ത. അതുവഴി അനേകം മില്ലുകളും വ്യവസായസ്ഥാപനങ്ങളും ഇവിടെ നിലവിൽവന്നു.
ബംഗ്ലാദേശിന്റെ വിമോചന സമരത്തിലും ഈ ജില്ല വലിയ സംഭാവനകൾ നൽകിയിട്ടുണ്ട്. 1971 മാർച്ച് 25നു പാകിസ്താന്റെ ബലൂച് റജിമെന്റ് കുഷ്തിയാ പൊലീസ് സ്റ്റേഷൻ കീഴടക്കുകയും നയന്ത്രണം ഏറ്റെടുക്കുകയും ചെയ്തു. എന്നാൽ, മുക്തിബാഹിനിയുടെ നേതൃത്വത്തിൽ പ്രാദേശികമായ ശക്തമായ ഏറ്റുമുട്ടൽ നടന്നു. അതിൽ ഏപ്രിൽ ഒന്നോടുകൂടി പാകിസ്താനി പട്ടാളം പിൻവാങ്ങേണ്ടിവന്നു.
ഭൂമിശാസ്ത്രം
കുഷ്തിയ ജില്ലയ്ക്ക് 1608.80 ചതുരശ്ര കിലോമീറ്റർ വിസ്തീർണ്ണമുണ്ട്. രാജ്ഷാഹി, നതോർ, പാബ്ന എന്നീ ജില്ലകൾ ഉത്തരഅതിരിലുണ്ട്. ചുവദങ്ക, ഝെനൈദ എന്നീ ജില്ലകളാണ് തെക്കു ഭാഗത്ത് സ്ഥിതിചെയ്യുന്നത്. കിഴക്ക് രാജ്ബാരി ജില്ലയും പടിഞ്ഞാറ് പശ്ചിമ ബംഗാളിലെ മെഹെർപൂർ ജില്ലയുമാണ്.
ഗംഗ, ഗോറൈ-മധുമോതി, മാതാഭംഗ, കോളിഗോംഗ, കുമാർ എന്നീ നദികളാണ് ഈ ജില്ലയിലൂടെ ഒഴുകുന്നത്.
ഭരണം
സില പൊറിഷോദ് : സഹീദ് ഹൊസൈൻ സഫോർ
ഭരണവിഭാഗങ്ങൾ
ഇന്ത്യാ വിഭജന സമയത്താണ് കുഷ്തിയ ഒരു ജില്ലയായത്. ഭെരമറ, ദൗലത്പൂർ, ഖോക്സ, കുമാർഖാലി, കുഷ്തിയ സദാർ, മിർപൂർ എന്നിവയാണ് കുഷ്തിയ ജില്ലയുടെ ഉപസിലകൾ.
ജനസംഖ്യ
കുഷ്തിയ ജില്ലയിൽ 1,946,838 ജനങ്ങളുണ്ട്. അതിൽ 50.86% പുരുഷന്മാരും 49.14% സ്ത്രീകളുമാണ്. 95.72% പേർ മുസ്ലിങ്ങളും 4.22% പേർ ഹിന്ദുമതവിശ്വാസികളും 0.06% മറ്റു മതവിശ്വാസികളും ആകുന്നു.
വിദ്യാഭ്യാസം
ഇസ്ലാമിക് സർവ്വകലാശാലയാണ് പ്രധാന ഉന്നതവിദ്യാഭ്യാസകേന്ദ്രം.
അവലംബം
വർഗ്ഗം:ബംഗ്ലാദേശിലെ ജില്ലകൾ
ക്ലബ്ബ്‌ഹൗസ്
ക്ലബ്ബ്‌ഹൗസ് എന്നത് ആൻഡ്രോയ്ഡ്, ഐ.ഒ.എസ് പ്ലാറ്റ്ഫോമുകളിൽ പ്രവർത്തിക്കുന്ന ഒരു സോഷ്യൽ മീഡിയ ആപ്ലിക്കേഷൻ ആണ്. ശബ്ദരൂപത്തിൽ മാത്രമാണു ഇതിൽ മറ്റുള്ളവരുമായി ആശയം പങ്കുവെക്കുന്നതിനു സാധിക്കുന്നത്. ഇതിൽ പ്രവേശിക്കുന്ന ഉപയോക്താക്കൾക്ക് 8000 പേരെ വരെ ഉൾക്കൊള്ളിക്കാവുന്ന ചാറ്റ് റൂമുകൾ സൃഷ്ടിക്കുവാനും അതിലൂടെ ശബ്ദരൂപത്തിൽ സംവദിക്കുവാനും സാധിക്കും. 2021 മെയ് മാസത്തിൽ ആൻഡ്രോയിഡിനായി ബീറ്റാ വേർഷൻ അവതരിപ്പിച്ചു. 2020 മാർച്ചിൽ ആൽഫ എക്സ്പ്ലോറേഷൻ കമ്പനിയിലെ പോൾ ഡേവിസണും രോഹൻ സേത്തും ചേർന്നാണ് ഈ ആപ്ലിക്കേഷൻ ആദ്യമായി ഐഒഎസിന് പരിചയപ്പെടുത്തിയത്. ക്ലബ് ഹൌസിൻറെ മാർഗ നിർദേശ പ്രകാരം ക്ലബ് ഹൌസിലെ സംഭാഷണങ്ങൾ പകർ‌ത്തുന്നതോ പുനർ‌നിർമ്മിക്കുന്നതോ അല്ലെങ്കിൽ‌ പങ്കിടുന്നതോ നിരോധിച്ചിരിക്കുന്നു. ഭീഷണിപ്പെടുത്തൽ, ഉപദ്രവിക്കൽ, വർഗ്ഗീയത എന്നിവ സംഭവിച്ചതുമായി ബന്ധപ്പെട്ട് ഇക്കാര്യത്തിൽ വിവാദം ഉയർന്ന് വന്നിട്ടുണ്ട്. ഒമാൻ, ജോർദാൻ, ചൈന തുടങ്ങിയ രാജ്യങ്ങൾ ഈ ആപ്ലിക്കേഷൻ ഉപയോഗം പൂർണ്ണമായും നിരോധിച്ചിട്ടുണ്ട്. ഇതിനിടെ ഫേസ്‌ബുക്ക്, ട്വിറ്റർ, ഡിസ്കോർഡ്, സ്പോട്ടിഫൈ, റെഡ്ഡിറ്റ്, സ്ലാക്ക് തുടങ്ങിയ കമ്പനികൾ ക്ലബ്‌ഹൌസുമായി മത്സരിക്കുന്നതിനായി ഉൽപ്പന്നങ്ങൾ സൃഷ്ടിച്ചുവരുന്നുണ്ട്.
സർക്കാർ നിരോധനവും വിമർശനവും
പ്രവർത്തിക്കാൻ ശരിയായ ലൈസൻസ് ഇല്ലാത്തതിനാൽ ഒമാനിൽ ക്ലബ്ഹൗസ് നിരോധിച്ചിട്ടുണ്ട്. കൂടാതെ ജോർദാനിലും ചൈനയിലും ക്ലബ്ഹൌസ് നിരോധിച്ചിരിക്കുന്നു. 2021 ഫെബ്രുവരിയിലെ നിരോധനത്തിനുമുമ്പ് ചൈനയിലെ നിരവധിയാളുകൾ ഈ സോഷ്യൽ മീഡിയാ പ്ലാറ്റ് ഫോമിൽ ആകൃഷ്ടരായിരുന്നു. ഹോങ്കോങ്ങിലെ പ്രതിഷേധം, തായ്‌വാനിലെ രാഷ്ട്രീയ നില എന്നിവ പോലുള്ള രാഷ്ട്രീയമായി തന്ത്രപ്രധാനമായ വിഷയങ്ങൾ ഉൾപ്പെടെ വിവിധ വിഷയങ്ങൾ ചർച്ച ചെയ്യാൻ നിരവധിപേർ ഈ ആപ്പ് ഉപയോഗിച്ചിരുന്നു. സെൻസർഷിപ്പിന്റെയും നിയന്ത്രണത്തിന്റെയും അഭാവം പല സർക്കാറുകളും ഇക്കാര്യത്തിൽ നടപടിയെടുക്കാൻ പ്രേരിപ്പിക്കുന്നുണ്ട്. ഇന്റർനെറ്റിനെ തകർക്കുന്നു എന്ന ആരോപണം യുണൈറ്റഡ് അറബ് എമിറേറ്റ്സ്, ക്ലബ് ഹൌസിനെതിരെ ആരോപിച്ചിട്ടുണ്ട്. തീവ്രവാദികൾക്കുള്ള സ്ഥലം എന്നാണ് ഈജിപ്ത് ക്ലബ് ഹൌസിനെ വിശേഷിപ്പിച്ചത്.
അവലംബം
വർഗ്ഗം:സാമൂഹ്യമാധ്യമങ്ങൾ
ഗർജ്ജനം
ഗർജ്ജനം സി. വി. രാജേന്ദ്രന്റെ സംവിധാനത്തിൽ 1981-ൽ പുറത്തിറങ്ങിയ ഒരു മലയാളചലച്ചിത്രമാണ്. ഈ ചിത്രത്തിലെ നായക കഥാപാത്രത്തെ രജനീകാന്തും ബാലൻ കെ. നായർ, മാധവി, സുകുമാരി എന്നിവർ സഹ കഥാപാത്രങ്ങളേയും അവതരിപ്പിച്ചിരുന്നു. ഈ ചിത്രത്തിന്റെ യഥാർത്ഥ നായക വേഷം അവതരിപ്പിച്ചിരുന്നതു ജയനായിരുന്നു; അദ്ദേഹത്തെവച്ച് ചിത്രത്തിന്റെ ഏതാനും രംഗങ്ങൾ നേരത്തേ ചിത്രീകരിക്കുകയും ചെയ്തിരുന്നു. എന്നാൽ അപ്രതീക്ഷിതവും പെട്ടെന്നുള്ളതുമായ അദ്ദേഹത്തിന്റെ മരണം നിമിത്തമായി പിന്നീട് രജനികാന്ത് നായകനായി ചിത്രം പൂർത്തിയാക്കപ്പെട്ടു. രജനീകാന്തിന്റെ രണ്ടാമത്തേയും അവസാനം അഭിനയിച്ചതുമായ മലയാള ചിത്രമായിരുന്നു ഇത്.
പാട്ടരങ്ങ്
ശ്രീകുമാരൻ തമ്പിയുടെ വരികൾക്ക് ഈണം പകർന്നത് ഇളയരാജയായിരുന്നു.
മഡോണ ആന്റ് ചൈൽഡ് (ജെന്റൈൽ ഡാ ഫാബ്രിയാനോ, വാഷിംഗ്ടൺ)
മധ്യകാലഘട്ടത്തിൻറെ അവസാനത്തിലെ ഇറ്റാലിയൻ കലാകാരനായിരുന്ന ജെന്റൈൽ ഡാ ഫാബ്രിയാനോ 1420-1423 നും ഇടയിൽ വരച്ച ടെമ്പറ-ഓൺ-ഗോൾഡ് പാനൽ പെയിന്റിംഗാണ് മഡോണ ആന്റ് ചൈൽഡ്. ഇപ്പോൾ വാഷിങ്ടൺ, ഡി.സി.യിലെ നാഷണൽ ഗാലറി ഓഫ് ആർട്ടിൽ ഈ ചിത്രം പ്രദർശിപ്പിച്ചിരിക്കുന്നു. പാലാ സ്ട്രോസിയിൽ പ്രവർത്തിച്ചുകൊണ്ടിരുന്ന ഘട്ടത്തിൽ അദ്ദേഹം 1420 വേനൽക്കാലത്ത് ഫ്ലോറൻസിൽ എത്തിയപ്പോൾ കലാകാരൻ ആദ്യമായി നിർമ്മിച്ച ചിത്രങ്ങളിലൊന്നായിട്ടാണ് ഈ ചിത്രം പൊതുവെ തിരിച്ചറിയുന്നത്. ഈ ചിത്രം ഒരു പോളിപ്റ്റിച്ചിന്റെ കേന്ദ്ര പാനലായിരിക്കാം. ബാക്കിയുള്ളവ ഇപ്പോൾ നഷ്ടപ്പെട്ടു.
1874-ൽ അലക്സാണ്ടർ ബാർക്കറുടെ ശേഖരത്തിൽ നിന്ന് ലണ്ടനിൽ ലേലം ചെയ്യപ്പെട്ടതാണ് ഈ ചിത്രത്തിന്റെ ആദ്യത്തെ രേഖപ്പെടുത്തിയ പരാമർശം. ഫ്ലോറൻസിൽ നിന്ന് അലക്സാണ്ടർ ബാർക്കർ ഈ ചിത്രം സ്വന്തമാക്കിയിരിക്കാം. മറ്റ് നിരവധി ഉടമകൾക്ക് ശേഷം, ഡുവീൻ സഹോദരന്മാർ ഈ ചിത്രം ഏറ്റെടുത്തു. 1937-ൽ സാമുവൽ എച്ച്. ക്രെസിന് വിറ്റ ഈ ചിത്രം ഒടുവിൽ 1939-ൽ ഇന്നത്തെ ഉടമയ്ക്ക് സംഭാവന ചെയ്തു.
അവലംബം
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:ജെന്റൈൽ ഡാ ഫാബ്രിയാനോ വരച്ച ചിത്രങ്ങൾ
ജമീല മാലിക്
മലയാളചലച്ചിത്രങ്ങളിലും സീരിയലുകളിലും അഭിനയിച്ചിട്ടുള്ള ശ്രദ്ധേയായ അഭിനേത്രിയും റേഡിയോ നാടക രചയിതാവുമാണ് ജമീല മാലിക്(23 മേയ് 1946 - 27 ഫെബ്രുവരി 2020). പൂനാ ഫിലിം ഇൻസ്റ്റിട്യൂട്ടിൽനിന്ന് അഭിനയത്തിൽ ഡിപ്ലോമ നേടിയിട്ടുണ്ട്. ആകാശവാണിക്കായി ഇപ്പോൾ നാടകങ്ങൾ എഴുതുന്നു. സ്കൂൾ നാടകങ്ങളിലൂടെ അഭിനയരംഗത്തെത്തി. ഒരിക്കൽ തൃശ്ശൂർ പൂരത്തിനു മധുവിനൊപ്പം ലുബ്ധൻ ലൂക്കോസ് എന്ന നാടകത്തിൽ അഭിനയിച്ചു.
ജീവിതരേഖ
കൊല്ലം ജോനകപ്പുറത്ത് മാലിക് മുഹമ്മദിന്റെയും തങ്കമ്മ മാലിക്കിന്റെയും മകളാണ്. ബാപ്പ മാലിക് മുഹമ്മദ് കോൺഗ്രസ് നേതാവും മുനിസിപ്പൽ കൗൺസിലറുമായിരുന്നു. മൾഹറുൾ ഹക്,ഫസലുൽ ഹക്, സാറ എന്നിവർ സഹോദരങ്ങൾ. ഉമ്മ തങ്കമ്മ മാലിക് ബാല്യത്തിലെ കോൺഗ്ഗ്രസിൽ ആകൃഷ്ടയായി വാർധ ആശ്രമത്തിലാണ് പഠിച്ചത്.ഭർത്താവിന്റെ മരണശേഷം അവരും മുനിസിപ്പൽ കൗൺസിലർ ആയിട്ടുണ്ട്. 1983ൽ വിവാഹിതയായെങ്കിലും ഒരു വർഷമേ ആ ബന്ധം നീണ്ടുനിന്നുള്ളു. ഒരു പുത്രനുണ്ട്.
എസ്.എസ്.എൽ.സി പഠനത്തിനുശേഷം പൂനെ ഫിലിം ഇൻസ്റ്റിറ്റ്യൂട്ടിൽ ചേർന്നു പഠിച്ചു. കേരളത്തിൽ നിന്ന് പൂനെ ഇൻസ്റ്റിറ്റ്യൂട്ടിൽ ചേർന്നു പഠിക്കുന്ന ആദ്യ വനിതയാണ്. ഇൻസ്റ്റിറ്റ്യൂട്ട് പഠനകാലത്ത് കെ.ജി. ജോർജിന്റെ ഉൾപ്പെടെ ഡിപ്ലോമ ഫിലിമുകളിലും കോഴ്സ് സിനിമകളിലും അഭിനയിച്ചു. "ജയ് ജവാൻ ജയ് മഖാൻ", "വിലാപ്" തുടങ്ങിയ ചിത്രങ്ങളിലെല്ലാം നല്ല വേഷമായിരുന്നു. "റാഗിങ്" ആയിരുന്നു ആദ്യപടം. ആദ്യത്തെ കഥ, രാജഹംസം, ലഹരി തുടങ്ങി ഏതാനും ചിത്രങ്ങളിൽ നായികയായി. വിൻസെന്റ്, അടൂർ ഭാസി, പ്രേംനസീർ, രാഘവൻ എന്നിവരോടൊത്ത് അഭിനയിച്ചിട്ടുണ്ട്. ലക്ഷ്മി, അതിശയരാഗം എന്നീ തമിഴ് ചിത്രങ്ങളിലും നായികയായി. "നദിയെ തേടിവന്ന കടൽ" എന്ന പടത്തിൽ ജയലളിതയോടൊപ്പം പ്രധാന കഥാപാത്രത്തെ അവതരിപ്പിച്ചു. തമിഴ്, തെലുങ്ക്, മലയാളം, കന്നഡ ഭാഷാപടങ്ങളിലായി അമ്പതോളം ചിത്രങ്ങളിൽ അഭിനയിച്ചു. ദൂരദർശന്റെ സാഗരിക, കയർ, മനുഷ്യബന്ധങ്ങൾ തുടങ്ങിയ സീരിയലുകളിലും അഭിനയിച്ചു. നിരവധി ഹിന്ദി ചിത്രങ്ങൾക്ക് ഡബ്ബുചെയ്തിട്ടുണ്ട്.
ആകാശവാണിക്കുവേണ്ടി പന്ത്രണ്ടോളം നാടകങ്ങൾ എഴുതി. ദാസ്താനി റൂഫ്, കരിനിഴൽ, തൗബ തുടങ്ങിയ നാടകങ്ങൾ ശ്രദ്ധിക്കപ്പെട്ടിട്ടുണ്ട്.
27 ഫെബ്രുവരി 2020 ന് വാർധക്യസഹജമായ അസുഖങ്ങളെത്തുടർന്ന് തിരുവനന്തപുരം പാലോടു വച്ചു അന്തരിച്ചു.
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:കൊല്ലം ജില്ലയിൽ ജനിച്ചവർ വർഗ്ഗം:പൂനെ ഫിലിം ഇൻസ്റ്റിറ്റ്യൂട്ടിലെ പൂർവ വിദ്യാർത്ഥികൾ വർഗ്ഗം:1946-ൽ ജനിച്ചവർ
വാക്സിനേഷനുമായി ബന്ധപ്പെട്ട അബദ്ധധാരണകൾ
പരിധി
റോയൽ സൊസൈറ്റി ഓഫ് പബ്ലിക് ഹെൽത്ത് നടത്തിയ സർവേയിൽ 5 വയസ്സിന് താഴെയുള്ള കുട്ടികളുടെ മാതാപിതാക്കളിൽ 50% ആളുകളും സോഷ്യൽ മീഡിയയിൽ പ്രതിരോധ കുത്തിവയ്പ്പുമായി ബന്ധപ്പെട്ട തെറ്റായ വിവരങ്ങൾ പതിവായി നേരിട്ടുവെന്ന് അഭിപ്രായപ്പെട്ടു. ട്വിറ്ററിൽ വാക്സിൻ സുരക്ഷയുമായി ബന്ധപ്പെട്ട തെറ്റായ വിവരങ്ങൾ പ്രചരിപ്പിക്കുന്ന ബോട്ടുകൾ കണ്ടെത്തി. ബോട്ടുകൾ ഉപയോക്താക്കളെ പോലെ പെരുമാറുന്നതിനാൽ അത് ആളുകൾ തന്നെയാണെന്ന തെറ്റിദ്ധാരണ പോലും സൃഷ്ടിക്കുന്നു. ബോട്ടുകൾ സൃഷ്ടിച്ച അക്കൗണ്ടുകൾ അവരുടെ വരുമാനം വർദ്ധിപ്പിക്കുന്നതിനും ഉപയോക്താക്കളെ മാൽവെയറുകളിലേക്ക് എത്തിക്കുന്നതിനും വാക്സിനേഷൻ വിരുദ്ധ കഥകളെ ക്ലിക്ക്ബെയ്റ്റായി ഉപയോഗിക്കുന്നു.
ബദൽ വൈദ്യത്തിലോ ഗൂഢാലോചന സിദ്ധാന്തങ്ങളിലോ താൽപ്പര്യമുള്ള വ്യക്തികളെ വാക്സിൻ വിരുദ്ധ സമൂഹം ആകർഷിക്കുന്നുവെന്ന് ഒരു വിശകലനം വെളിപ്പെടുത്തുന്നു.
വാക്സിനെക്കുറിച്ചു തെറ്റായ വിവരങ്ങൾ പ്രചരിപ്പിക്കുന്നത് സാമ്പത്തിക നഷ്ടത്തിലേക്കും നയിച്ചേക്കാം, സോഷ്യൽ മീഡിയയിലെ പോസ്റ്റുകൾ സംഭാവന ആവശ്യപ്പെടുകയോ വാക്സിനേഷൻ വിരുദ്ധ കാരണങ്ങളാൽ ധനസമാഹരണം നടത്തുകയോ ചെയ്യാം.
പ്രതിരോധ കുത്തിവയ്പ്പിനുള്ള ഇതര മാർഗ്ഗങ്ങൾ
ചിലർ വാക്സിനേഷന് പകരമായി പൂരകമോ ബദൽ മരുന്നോ നിർദ്ദേശിച്ചേക്കാം. ഈ വിവരണത്തിൽ വിശ്വസിക്കുന്നവർ വാക്സിനുകളെ 'വിഷവും മായം ചേർക്കലും' ആയി കാണുന്നു, വാക്സിന് പകരം നിർദ്ദേശിക്കുന്ന ഇതര 'പ്രകൃതി' രീതികൾ സുരക്ഷിതവും ഫലപ്രദവുമാണെന്ന് അവകാശപ്പെടുന്നു. പ്രതിരോധ കുത്തിവയ്പ്പിനുള്ള ഇതര പരിഹാരങ്ങളായി പ്രചരിക്കുന്ന ചില തെറ്റായ വിവരങ്ങൾ ഇവയാണ്:
വാക്സിനേഷൻ വംശഹത്യയ്ക്കായി ഉപയോഗിക്കുന്നു
ബിൽ ഗേറ്റ്സിനെ തെറ്റായി ഉദ്ധരിച്ചുകൊണ്ട് 2011 ൽ ഭൂമിയിൽ നിന്നും മനുഷ്യരെ "ഇല്ലാതാക്കാൻ" നിർബന്ധിത വാക്സിനേഷൻ ഉപയോഗിക്കുന്നുവെന്ന തെറ്റായ വിവരം പ്രചരിച്ചിരുന്നു. വാക്സിനുകൾ ജനിതക വസ്തുക്കളിൽ ഇടപെടുകയും മനുഷ്യ ഡിഎൻ‌എയിൽ മാറ്റം വരുത്തുകയും ചെയ്യുന്നുവെന്നും തെറ്റായി അവകാശപ്പെടുന്നു.
വാക്സിൻ ഘടകങ്ങളിൽ നിരോധിത അഡിറ്റീവുകൾ അടങ്ങിയിരിക്കുന്നു
തയോമെർസൽ, അലുമിനിയം തുടങ്ങിയ വാക്സിനുകളിലെ ഘടകങ്ങൾ ആരോഗ്യത്തിന് ഹാനികരമാണെന്ന് വാക്സിൻ വിരുദ്ധർ പ്രചരിപ്പിക്കുന്നു. വാക്സിനുകളിൽ നിരുപദ്രവകരമായ ഘടകമാണ് തിയോമെർസൽ, ഇത് കാരണം പ്രതികൂല ഫലങ്ങൾ ഒന്നും തന്നെയില്ല. അലുമിനിയം വാക്സിനിൽ ഒരു അനുബന്ധമായി ഉൾപ്പെടുത്തിയിട്ടുണ്ട്, എന്നാൽ ഇത് വലിയ അളവിൽ പോലും വിഷാംശം കുറവായ വസ്തുവാണ്. ചില വാക്സിനുകളിൽ ഫോർമാൽഡിഹൈഡ് ഉണ്ടെങ്കിലും വളരെ കുറഞ്ഞ അളവിലാണ് ഉള്ളത് എന്നതിനാൽ നിരുപദ്രവകരമാണ്. COVID-19 വാക്സിനുകളിൽ ഹറാം ആയ ഘടകങ്ങൾ അടങ്ങിയിരിക്കുന്നതായി മുസ്‌ലിം സമുദായങ്ങളിൽ പ്രചരിപ്പിക്കപ്പെട്ടു.
വാക്സിനുകൾ സർക്കാർ / ഫാർമസ്യൂട്ടിക്കൽ ഗൂഢാലോചനയുടെ ഭാഗമാണ്
ഫാർമസ്യൂട്ടിക്കൽ കമ്പനികൾ ദുഷിച്ച ആവശ്യങ്ങൾക്കായും പൊതുനന്മയ്‌ക്കെതിരായും പ്രവർത്തിക്കുന്നുവെന്ന ബിഗ് ഫാർമ ഗൂഢാലോചന സിദ്ധാന്തം വാക്സിനേഷന്റെ പശ്ചാത്തലത്തിൽ ഉപയോഗിക്കുന്നു.
വാക്സിൻ കൊണ്ട് തടയാൻ കഴിയുന്ന രോഗങ്ങൾ നിരുപദ്രവകരമാണ്
അഞ്ചാംപനി പോലുള്ള വാക്‌സിൻ തടയാൻ കഴിയുന്ന രോഗങ്ങൾ നിരുപദ്രവകരമാണെന്ന തെറ്റിദ്ധാരണയുണ്ട്. എന്നിരുന്നാലും, അഞ്ചാംപനി ഗുരുതരമായ രോഗമായി തുടരുന്നു, ഇത് കടുത്ത സങ്കീർണതകൾക്കോ മരണത്തിനോ കാരണമാകും. അഞ്ചാംപനി പ്രതിരോധിക്കാനുള്ള ഏക മാർഗ്ഗം പ്രതിരോധ കുത്തിവയ്പ്പാണ്.
വ്യക്തിപരമായ സംഭവവികാസങ്ങൾ
വാക്സിനേഷനെക്കുറിച്ച് വ്യക്തിപരമായ സംഭവവികാസങ്ങളും തെറ്റായ കഥകളും ചിലപ്പോൾ പ്രചരിപ്പിക്കപ്പെടുന്നു. COVID-19 വാക്സിനേഷൻ മൂലമാണ് ആളുകൾ മരിച്ചതെന്ന തെറ്റായ വിവരങ്ങളും പ്രചരിപ്പിക്കപ്പെടാറുണ്ട്.
വാക്സിൻ കൊണ്ട് തടയാൻ കഴിയുന്ന രോഗങ്ങൾ ഇല്ലാതാക്കിയിട്ടുണ്ട്
വാക്സിനേഷൻ മൂലം തടയാൻ കഴിയുന്ന മിക്ക രോഗങ്ങളും കുറയ്ക്കാൻ കുത്തിവയ്പ്പ് സഹായിക്കാറുണ്ട് (ഉദാ അഫ്ഗാനിസ്ഥാനും പാക്കിസ്ഥാനും ഒഴികെയുള്ള എല്ലാ രാജ്യങ്ങളിലും പോളിയോ നിർമാർജനം ചെയ്യപ്പെട്ടു). എന്നിരുന്നാലും, ചിലത് ഇപ്പോഴും ലോകത്തിന്റെ ചില ഭാഗങ്ങളിൽ പകർച്ചവ്യാധികൾക്ക് കാരണമാകുന്നു. രോഗം ബാധിച്ച ജനസംഖ്യ പ്രതിരോധ കുത്തിവയ്പ്പിലൂടെ സംരക്ഷിക്കപ്പെടുന്നില്ലെങ്കിൽ, രോഗം വേഗത്തിൽ രാജ്യത്ത് നിന്ന് മറ്റ് രാജ്യങ്ങളിലേക്ക് പടരും. വാക്സിനുകൾ വ്യക്തിയെ സംരക്ഷിക്കുക മാത്രമല്ല, ജനസംഖ്യയിൽ ആവശ്യത്തിന് ആളുകൾ വാക്സിൻ എടുത്തിട്ടുണ്ടെങ്കിൽ ഹെർഡ് ഇമ്മ്യൂണിറ്റിയിലൂടെ വാക്സിൻ എടുക്കാത്തവരുടെയും പ്രതിരോധശേഷി വർദ്ധിപ്പിക്കുന്നു.
മറ്റ് ഗൂഢാലോചന സിദ്ധാന്തങ്ങൾ
സോഷ്യൽ മീഡിയയിൽ പ്രചരിച്ച മറ്റ് ഗൂഢാലോചന സിദ്ധാന്തങ്ങളിൽ പോളിയോ ഒരു യഥാർത്ഥ രോഗമല്ല യഥാർത്ഥത്തിൽ രോഗലക്ഷണങ്ങൾ ഡി.ഡി.റ്റി. വിഷബാധ മൂലമാണ്, പോളിയോ പോലുള്ള ലക്ഷണങ്ങൾ സൃഷ്ടിക്കുന്ന രാസവസ്തുക്കൾ നിറഞ്ഞ ബലൂണുകൾ നാസ പുറത്തിറക്കുന്നു, എന്നിങ്ങനെയുള്ള ഗൂഢാലോചന സിദ്ധാന്തങ്ങളുമുണ്ട്. COVID-19 വാക്സിനേഷൻ സിറിഞ്ചുകളിൽ ഉൾപ്പെടുത്തിയിട്ടുള്ള (COVID വാക്സിനുകളിൽ മൈക്രോചിപ്പുകൾ അടങ്ങിയിട്ടില്ല) ഒരു മൈക്രോചിപ്പ് “ആരാണ് വാക്സിനേഷൻ എടുത്തിട്ടുള്ളത് എന്നതിനെക്കുറിച്ചുള്ള വിവരങ്ങൾ ഉദ്യോഗസ്ഥർക്ക് നൽകുമെന്ന്” ഫേസ്ബുക്കിൽ 8,300 ൽ കൂടുതൽ തവണ പങ്കിട്ട ഒരു വീഡിയോ തെറ്റായി അവകാശപ്പെട്ടു.
ആഘാതം
സോഷ്യൽ മീഡിയയിലും പല രാജ്യങ്ങളിലും വാക്സിനേഷൻ വിരുദ്ധ പ്രവർത്തനം വർദ്ധിച്ചുകൊണ്ടിരിക്കുകയാണ്. വാക്സിനേഷനെക്കുറിച്ച് തെറ്റായ വിവരങ്ങൾ അടങ്ങിയ ഒരു വെബ്സൈറ്റ് 5-10 മിനിറ്റ് കാണുന്നത് വാക്സിൻ എടുക്കാനുള്ള ഒരു വ്യക്തിയുടെ ഉദ്ദേശ്യത്തെ കുറയ്ക്കുന്നുവെന്ന് ഗവേഷണങ്ങൾ തെളിയിച്ചിട്ടുണ്ട്. 2020 ലെ ഒരു പഠനത്തിൽ "ജനപ്രിയ സോഷ്യൽ മീഡിയ സൈറ്റുകളിലെ വാക്സിനുകളെക്കുറിച്ചുള്ള ഉള്ളടക്കത്തിന്റെ വലിയൊരു ഭാഗം വാക്സിനേഷൻ വിരുദ്ധ സന്ദേശങ്ങളാണെന്ന്" കണ്ടെത്തി. സോഷ്യൽ മീഡിയയിൽ വാക്സിൻ വിരുദ്ധ ഗ്രൂപ്പുകളിൽ ചേരുന്നതും വാക്സിൻ സുരക്ഷയെക്കുറിച്ച് പരസ്യമായി സംശയം പ്രകടിപ്പിക്കുന്നതും തെറ്റായ വിവരങ്ങൾ പ്രചരിപ്പിക്കുന്നതും വാക്സിനേഷൻ കവറേജ് കുറയുന്നതും തമ്മിൽ ഗണ്യമായ ബന്ധമുണ്ടെന്നും ഇത് കണ്ടെത്തി.
2003 ൽ, പോളിയോ വാക്സിനുകളെക്കുറിച്ചുള്ള അഭ്യൂഹങ്ങൾ നൈജീരിയയിൽ വാക്സിൻ എടുക്കുന്നതിൽ ആളുകൾ മടിക്കാൻ കാരണമായി. അതേത്തുടർന്ന് മൂന്ന് വർഷത്തിനിടെ രാജ്യത്ത് പോളിയോ കേസുകളുടെ എണ്ണത്തിൽ അഞ്ചിരട്ടി വർധനയുണ്ടായി. 2021 ലെ ഒരു പഠനത്തിൽ സോഷ്യൽ മീഡിയയിലെ COVID-19 വാക്സിനുകളെക്കുറിച്ചുള്ള തെറ്റായ വിവരങ്ങൾ തീർച്ചയായും വാക്സിൻ എടുക്കും എന്ന് ചിന്തിച്ചിരുന്നവരിൽ വാക്സിൻ ചെയ്യാനുള്ള ഉദ്ദേശ്യം കുറയാൻ കാരണമായെന്ന് കണ്ടെത്തി.
തെറ്റായ വിവരത്തിനെതിരായ നടപടികൾ
യുണൈറ്റഡ് സ്റ്റേറ്റ്സിലെ സെന്റർസ് ഫോർ ഡിസീസ് കൺട്രോൾ (സിഡിസി), യുണൈറ്റഡ് കിംഗ്ഡത്തിലെ നാഷണൽ ഹെൽത്ത് സർവീസ് (എൻ‌എച്ച്എസ്) തുടങ്ങി നിരവധി സർക്കാർ ഏജൻസികൾ വാക്‌സിനുമായി ബന്ധപ്പെട്ട തെറ്റായ വിവരങ്ങൾ പരിഹരിക്കുന്നതിനുള്ള വെബ്‌പേജുകൾ പുറത്തിറക്കിയിട്ടുണ്ട്. വാക്സിനുമായി ബന്ധപ്പെട്ട തിരയലുകളിൽ വിശ്വസനീയമായ ഉറവിടങ്ങളിൽ നിന്ന് വിശ്വസനീയമായ വിവരങ്ങൾ മാത്രം മാത്രമേ നൽകൂ എന്ന് 2019 ൽ വെളിപ്പെടുത്തിയ പിന്ററെസ്റ്റ് ഇത്തരത്തിലുള്ള ആദ്യത്തെ സോഷ്യൽ മീഡിയ പ്ലാറ്റ്‌ഫോമുകളിൽ ഒന്നാണ്. 2020 ൽ ഫേസ്ബുക്ക് തങ്ങളുടെ പ്ലാറ്റ്‌ഫോമിൽ വാക്സിനേഷൻ വിരുദ്ധ പരസ്യങ്ങൾ അനുവദിക്കില്ലെന്ന് പ്രഖ്യാപിച്ചു. പൊതുജനാരോഗ്യ പ്രചാരണങ്ങളിലൂടെ രോഗപ്രതിരോധ നിരക്ക് വർദ്ധിപ്പിക്കുന്നതിനായി ലോകാരോഗ്യ സംഘടനയിൽ നിന്നും യുണിസെഫിൽ നിന്നുമുള്ള പോസ്റ്റുകൾ ഉയർത്തുമെന്നും ഫേസ്ബുക്ക് അറിയിച്ചു. ട്വിറ്റർ വാക്സിനേഷൻ വിരുദ്ധമോ അല്ലെങ്കിൽ കിംവദന്തികൾ അടങ്ങിയതോ ആയ ട്വീറ്റുകൾ ഒരു മുന്നറിയിപ്പ് ലേബൽ ഇടുമെന്ന് പ്രഖ്യാപിച്ചിരുന്നു. വാക്‌സിനുമായി ബന്ധപ്പെട്ട വിവരങ്ങൾക്കായി തിരയുമ്പോൾ ആളുകളെ ഔദ്യോഗിക ആരോഗ്യ സ്രോതസുകളിലേക്ക് നയിക്കുമെന്ന് ടിക് ‌ടോക് പ്രഖ്യാപിച്ചു. 2020 ഡിസംബറോടെ, കൊറോണ വൈറസ് രോഗം 2019 മായി ബന്ധപ്പെട്ട തെറ്റായ വിവരങ്ങൾ അടങ്ങിയ 700,000 വീഡിയോകൾ യൂട്യൂബ് നീക്കംചെയ്തു.
വാക്സിൻ ചർച്ച നിരീക്ഷിക്കുന്ന, എന്നാൽ അതിൽ ഏർപ്പെടാത്ത നിശബ്ദ പ്രേക്ഷകരിൽ തെറ്റിദ്ധാരണകൾ ഉണ്ടാക്കാൻ സാധ്യത ഉള്ളതിനാൽ സയൻസ് കമ്മ്യൂണിക്കേറ്റർമാർ തെറ്റായ വിവരങ്ങൾ കണ്ടാൽ അവ തെറ്റാണെന്ന് പ്രചരിപ്പിക്കണമെന്ന് ഗവേഷണങ്ങൾ കാണിക്കുന്നു. തെറ്റായ വിവരങ്ങൾക്ക് പ്രാധാന്യം നൽകാതിരിക്കാൻ വാക്സിനുമായി ബന്ധപ്പെട്ട തെറ്റായ വിവരങ്ങൾ കൃത്യമായി തന്നെ എഴുതണം. പ്രേക്ഷകരുടെ വിശ്വാസത്തെയും മൂല്യവ്യവസ്ഥയെയും ബന്ധിപ്പിക്കുന്ന സ്റ്റോറികളുമായി ശാസ്ത്രീയ തെളിവുകൾ ജോടിയാക്കുന്നത് ഉപയോഗപ്രദമാണ്.
സോഷ്യൽ മീഡിയ കമ്പനികൾ അവരുടെ പ്ലാറ്റ്ഫോമുകളിൽ വാക്സിനെക്കുറിച്ചുള്ള തെറ്റായ വിവരങ്ങളുടെ സാന്നിധ്യം കുറയ്ക്കുന്നതിന് സമീപകാല നടപടികൾ സ്വീകരിച്ചിട്ടുണ്ടെങ്കിലും, തെറ്റായ വിവരങ്ങൾ നൽകിയ ഉപയോക്താക്കളും അവരുടെ സോഷ്യൽ ഗ്രൂപ്പുകളും ഇപ്പോഴും തുടരുന്നു. തെറ്റായ വിവരങ്ങൾ ആവർത്തിച്ച് വായിച്ചിട്ടുള്ള ഈ വ്യക്തികൾ വാക്സിനുകളുടെ പ്രവർത്തനം, അപകടസാധ്യത, ഉദ്ദേശ്യം എന്നിവയെക്കുറിച്ചുള്ള തെറ്റായ വിവരങ്ങൾ വിശ്വസിച്ചിട്ടുണ്ടാകാം. ഒരു വ്യക്തി എത്രത്തോളം തെറ്റായ വിവരങ്ങൾ കാണുന്നുവോ അത്രത്തോളം അത് അവരുടെ മനസ്സിൽ വേരൂന്നും എന്നതിനാൽ അതിന്റെ തിരുത്തൽ കൂടുതൽ ബുദ്ധിമുട്ടാണ്. അതിനാൽ, വാക്സിൻ എടുക്കാൻ മടിക്കുന്ന വ്യക്തികൾ ഡോക്ടറുടെ ഓഫീസിലെത്തുമ്പോൾ, അവർക്ക് വാക്സിൻ നൽകാൻ ആവശ്യപ്പെട്ടാലും അത് നൽകാൻ ആരോഗ്യ പ്രവർത്തകർ വിഷമിക്കും. തടയാൻ കഴിയുന്ന രോഗങ്ങൾക്കെതിരെ മനസ്സ് മാറ്റാനും സാമൂഹിക പ്രതിരോധശേഷി നിലനിർത്താനും അവർ ആഗ്രഹിക്കുന്നുവെങ്കിൽ, അവരുടെ മനസ്സും പെരുമാറ്റവും മാറ്റി വാക്സിന് അനുകൂലമാക്കുന്നതിന് മികച്ച ആശയവിനിമയ തന്ത്രങ്ങൾ ആവശ്യമാണ്.
ഈ പ്രശ്നത്തിന്റെ സങ്കീർണ്ണത കണക്കിലെടുക്കുമ്പോൾ, ഫലപ്രദമായ തെളിവുകൾ അടിസ്ഥാനമാക്കിയുള്ള തന്ത്രങ്ങൾ ഇനിയും തിരിച്ചറിയാനായിട്ടില്ല. കുട്ടികൾക്ക് ആരോഗ്യപരമായ തീരുമാനങ്ങൾ എടുക്കുന്നതിൽ മാതാപിതാക്കൾക്കുള്ള ഇടപെടലുകൾ വളരെ പ്രധാനമാണ്. അമേരിക്കൻ ഐക്യനാടുകളിൽ, മാതാപിതാക്കളുടെ സമ്മതപ്രകാരം, ജീവിതത്തിന്റെ ആദ്യ 18 വർഷങ്ങളിൽ കുറഞ്ഞത് 15 പ്രതിരോധ കുത്തിവയ്പ്പുകളെങ്കിലും എടുക്കണമെന്ന് സിഡിസി ശുപാർശ ചെയ്യുന്നു. ഇതിൽ അഞ്ചാംപനി, മം‌പ്സ്, റുബെല്ല (എം‌എം‌ആർ) വാക്സിൻ ഉൾപ്പെടുന്നു. എംഎംആർ വാക്സിനേഷൻ നിരക്ക് 90% ൽ താഴെയായ 15 യുഎസ് സംസ്ഥാനങ്ങളിൽ തെറ്റായ വിവരങ്ങൾ (ഉദാ: എം‌എം‌ആർ വാക്സിനെ ഓട്ടിസവുമായി തെറ്റായി ബന്ധിപ്പിച്ച ഗവേഷണവും സെലിബ്രിറ്റി സംഭവങ്ങളും) ഇപ്പോഴും രക്ഷാകർതൃ പെരുമാറ്റങ്ങളിൽ ശക്തമായ സ്വാധീനം ചെലുത്തുന്നുണ്ടെന്ന് തിരിച്ചറിഞ്ഞിട്ടുണ്ട്. മാതാപിതാക്കൾക്കിടയിലെ തെറ്റായ വിവരങ്ങളെ പ്രതിരോധിക്കേണ്ടതിന്റെ ആവശ്യകത വ്യക്തമാണ്, പക്ഷേ മുന്നോട്ടുള്ള വഴി കണ്ടെത്താൻ ഗവേഷകർ ഇപ്പോഴും ശ്രമിച്ചുകൊണ്ടിരിക്കുന്നു.
അവലംബം
വർഗ്ഗം:ഗൂഢാലോചനാസിദ്ധാന്തങ്ങൾ വർഗ്ഗം:വാക്സിൻ വിവാദങ്ങൾ വർഗ്ഗം:വാക്‌സിനേഷൻ
ഫെയർബാങ്ക്സ്
ഫെയർബാങ്ക്സ് അമേരിക്കൻ ഐക്യനാടുകളിലെ അലാസ്ക സംസ്ഥാനത്തെ ഒരു പ്രധാന പട്ടണമാണ്. അലാസ്ക ഉൾനാടൻ മേഖലയിലെ ഏറ്റവു വലിയ പട്ടണവുമാണിത്. ഫെയർബാങ്ക്സ് ഒരു ഹോം റൂൾ പട്ടണവും ഫെയർബാങ്ക്സ നോർത്ത് സ്റ്റാർ ബറോയുടെ ആസ്ഥാനവുമാണ്. 2014 ലെ കണക്കുകൾ പ്രകാരം ഈ പട്ടണത്തലെ ജനസംഖ്യ 32,469 ആയിരുന്നു. പട്ടണം ഉൾപ്പെടെ, ഫെയർബാങ്ക്സ നോർത്ത് സ്റ്റാർ ബോറോയിലെ ആകെ ജനസംഖ്യ 99,357 ആണ്. ഇതനുസരിച്ച് ഫെയർബാങ്ക്സ് പട്ടണം, ആങ്കറേജ് കഴിഞ്ഞാൽ ഏറ്റവും കൂടുതൽ ജനങ്ങൾ അധിവസിക്കുന്ന യു.എസിലെ രണ്ടാമത്തെ മെട്രോപോളിറ്റൻ മേഖലയാണ്. ആങ്കറേജ് നഗരത്തിന് 358 മൈൽ വടക്കായാണ് ഇത് സ്ഥിതിചെയ്യുന്നത്. ഫെയർബാങ്ക് സിറ്റി "ദ ഗോൾഡൻ ഹാർട്ട് ഓഫ് അലാസ്ക" എന്ന അപരനാമത്തിൽ അറിയപ്പെടുന്നു. 1902 ൽ ഇവിടെ സ്വർണ്ണ ശേഖരം കണ്ടുപിടിച്ചിരുന്നു.
ചരിത്രം
ഫെയർബാങ്ക്സ് നിലനിൽക്കുന്ന പ്രദേശത്ത് ഒരു ശാശ്വതമായ അലാസ്കൻ തദ്ദേശീയ താമസകേന്ദ്രമില്ലായിരുന്നെല്ലെങ്കിൽക്കൂടി ആയിരക്കണക്കിന് വർഷങ്ങളായി അത്തബാസ്കൻ ജനത ഈ പ്രദേശം ഉപയോഗിച്ചുവന്നിരുന്നു. യൂണിവേഴ്സിറ്റി ഓഫ് അലാസ്ക ഫെയർബാങ്ക്സ് സ്ഥിതിചെയ്യുന്ന ഭൂഭാഗത്തു നടത്തിയ ഒരു പുരാവസ്തു ഉത്ഘനനത്തിൽ ഈ സൈറ്റിൽനിന്ന് ഏകദേശം 3,500 വർഷം പഴക്കമുള്ള ഒരു തദ്ദേശീയ ക്യാമ്പ് കണ്ടെത്തിയിരുന്നു. ഈ സൈറ്റിൽനിന്നു ശേഖരിച്ച തെളിവുകളുടെ അടിസ്ഥാനത്തിൽ പ്രദേശത്തെ തദ്ദേശീയ പ്രവർത്തനങ്ങൾ കാലാനുസൃതമായി വേട്ടയാടുന്നതിനും മത്സ്യബന്ധനത്തിനും മാത്രമായിട്ടായിരുന്നുവെന്ന് അനുമാനിക്കപ്പെട്ടു. ഇതുകൂടാതെ, ഫോർട്ട് വെയ്ൻ റൈറ്റിന് സമീപത്തുള്ള പുരാവസ്തുഗവേഷണ സൈറ്റുകൾ 10,000 വർഷംവരെ പഴക്കമുള്ളതാണ് വെളിവാക്കപ്പെട്ടു. യൂണിവേഴ്സിറ്റി ഓഫ് അലാസ്ക ഫെയർബാക്സ് സൈറ്റിൽ നിന്നും കുഴിച്ചെടുത്ത അമ്പിൻമുനകൾ ഏഷ്യയിൽനിന്നു കണ്ടെടുത്ത സമാന വസ്തുക്കളുമായി പൊരുത്തപ്പെട്ടതിൽനിന്നു വ്യക്തമാകുന്നത് വടക്കേ അമേരിക്കയിലേയ്ക്കുള്ള മനുഷ്യ വ്യാപനം ഒരു ലാന്റ് ബ്രിഡ്ജ് വഴിയാണെന്ന ആദ്യത്തെ തെളിവുകൾ നൽകിയിരുന്നു.
പുറത്തേക്കുള്ള കണ്ണികൾ
വർഗ്ഗം:അലാസ്കയിലെ പട്ടണങ്ങൾ
ഇട്ടിമാണി:മെയ്ഡ് ഇൻ ചൈന
നവാഗതരായ ജിബി-ജോജു സംവിധാനം ചെയ്ത് 2019 സെപ്റ്റംബർ 6ന് പ്രദർശനത്തിനെത്തിയ ഒരു മലയാളഭാഷ കോമഡി ചലച്ചിത്രമാണ് ഇട്ടിമാണി:മെയ്ഡ് ഇൻ ചൈന(English:Ittimani:Maid In Chaina).ആശിർവാദ് സിനിമാസിൻറ്റെ ബാനറിൽ ആന്റണി പെരുമ്പാവൂർ നിർമ്മിച്ച ഈ ചിത്രത്തിൽ മോഹൻലാലാണ് നായകൻ. കനൽ എന്ന ചിത്രത്തിന് ശേഷം ഹണി റോസ് മോഹൻലാലിന്റെ നായികയായി ഈ ചിത്രത്തിൽ അഭിനയിച്ചു.ഈ ചിത്രത്തിന്റെ ഫസ്റ്റ്ലുക്ക് പോസ്റ്റർ പുറത്തിറങ്ങിയപ്പോൾ വൻ സ്വീകരണമാണ് പ്രേക്ഷകരുടെ ഭാഗത്ത് നിന്നും ലഭിച്ചത്. ചട്ടയും മുണ്ടും അണിഞ്ഞ് മാർഗ്ഗംകളിയുടെ വേഷത്തിലാണ് മോഹൻലാൽ പോസ്റ്ററിൽ പ്രത്യക്ഷപ്പെട്ടത്.ഒടിയന് ശേഷം ഷാജി കുമാർ ഛായാഗ്രഹണം നിർവഹിച്ച ഈ ചിത്രത്തിൻറ്റെ സംഗീത സംവിധാനം ചെയ്തത് ഫോർ മ്യൂസിക്കും,ദീപക് ദേവും, കൈലാസ് മേനോനും ചേർന്നാണ്.പി പദ്മരാജൻ സംവിധാനം ചെയ്ത് 1987ൽ റിലീസായ തൂവാനത്തുമ്പികൾ എന്ന ചിത്രത്തിന് ശേഷം മോഹൻലാൽ തൃശൂർ ഭാഷ സംസാരിച്ച ഒരു ചിത്രം കൂടിയാണിത്.ഈ ചിത്രത്തിലെ ഏതാനും സീനുകൾ ചൈനയിൽ വച്ചാണ് ചിത്രീകരിച്ചത്.അനുകൂല അഭിപ്രായമാണ് ഈ ചിത്രത്തിന് തിയേറ്ററുകളിൽ നിന്നും ലഭിച്ചത്.
വെള്ളിമൂങ്ങ, ചാർലി, മുന്തിരിവള്ളികൾ തളിർക്കുമ്പോൾ തുടങ്ങിയ നിരവധി ചിത്രങ്ങളിൽ സഹ സംവിധായകരായിരുന്നു ജിബിയും ജോജുവും.
കഥാസാരം
ചൈനയിൽ ജനിച്ച് കുന്നംകുളത്ത് ജീവിക്കുന്ന മാണിക്കുന്നേൽ ഇട്ടിമാത്തൻ മകൻ ഇട്ടിമാണിയുടെയും(മോഹൻലാൽ) അവന്റെ പ്രിയപെട്ടവരുടെയും കഥയാണ് ഇട്ടിമാണി മെയ്ഡ് ഇൻ ചൈന. ഡ്യൂപ്ലിക്കേറ്റന്റെ നാട് എന്ന വിളിപ്പേരുള്ള കുന്നംകുളവും ചൈനയും തമ്മിലുള്ള ബന്ധം തന്നെയാണ് ടൈറ്റിലിന്റെ ഹൈലൈറ്റ്.
സ്വന്തം അമ്മയുടെ ഓപ്പറേഷന് പോലും കമ്മീഷൻ വാങ്ങുന്ന, അമ്മ തെയ്യാമ്മയുടെ ഭാഷയിൽ പറഞ്ഞാൽ വേണ്ടി വന്നാൽ അമ്മയുടെ കിഡ്നി വരെ വിറ്റ് കാശാക്കാൻ പോന്ന തനി ബിസിനസ്സുകാരനാണ് ഇട്ടിമാണി. നാട്ടിൽ ഒരു കാറ്ററിങ് സർവീസും അതിന്റെ മറവിൽ ഡ്യൂപ്ലിക്കേറ്റിൻറ്റെ സാധനങ്ങളുടെ ബിസിനസും ഇട്ടിമാണിക്കുണ്ട്. എന്നാൽ മനസ്സിൽ ഏറെ നന്മയുള്ളവനും അമ്മയെ ജീവനേക്കാളേറെ സ്നേഹിക്കുന്നവനുമാണ്.
വയസ് കുറേയായിട്ടും ഇട്ടിമാണിക്ക് പെണ്ണ് കിട്ടിയിട്ടില്ല. അതിനും കാരണങ്ങൾ ഉണ്ട്. കുസൃതികളും കൗശലങ്ങളും അല്ലറ ചില്ലറ തട്ടിപ്പുകളുമായി ജീവിച്ചു പോകുന്ന ഇട്ടിമാണി അയൽക്കാരിയായ അന്നമ്മയുടെയും മക്കളുടെയും ജീവിതത്തിലേക്ക് കടന്നു വരുന്നതോടെയുണ്ടാകുന്ന സംഭവവികാസങ്ങളിലൂടെയാണ് കഥ വികസിക്കുന്നത്.
കഥാപാത്രങ്ങൾ
ജോജിയുടേയും,ജെസ്സിയുടേയും അമ്മ അവറാച്ചൻ(ഫോട്ടോയിൽ മാത്രം)
നിർമ്മാണം
മുന്തിരിവള്ളികൾ തളിർക്കുമ്പോൾ എന്ന ചിത്രത്തിന്റെ ഷൂട്ടിംഗ് സെറ്റിൽ നിന്നും പറഞ്ഞു തുടങ്ങിയ കഥയാണ് ഇട്ടിമാണി മെയ്ഡ് ഇൻ ചൈന എന്ന പേരിലെ മോഹൻലാൽ ചിത്രമായി പരിണമിച്ചത്. സംവിധായകൻ ജിബു ജേക്കബിന്റെ അസ്സോസിയേറ്റുകളായി അന്ന് ഈ ചിത്രത്തിൻറ്റെ സംവിധായകർ ജിബി-ജോജുവും പ്രവർത്തിച്ചിരുന്നു. കാരവാനിൽ മുന്തിരി വള്ളികൾ തളിർക്കുമ്പോൾ എന്ന ചിത്രത്തിന്റെ സ്ക്രിപ്റ്റ് വിവരിക്കാൻ പോകുന്ന നേരത്തിനിടയിലാണ് ആദ്യമായി ഈ ചിത്രത്തെപ്പറ്റി മോഹൻലാലിനോട് പറഞ്ഞത്.മുന്തിരിവള്ളികളുടെ ഫൈനൽ ഡബ്ബിങ് നടക്കുന്ന വേളയിലാണ് ആദ്യമായി കഥ മുഴുവനും വിവരിക്കുന്നത്.എന്നാൽ ആ ചിത്രത്തിന്റെ പ്രൊമോഷനും കഴിഞ്ഞു 2017 ജനുവരി 23നാണ് മോഹൻലാലിന്റെ വീട്ടിലെത്തി ഇവർ തിരക്കഥ വായിച്ചു കേൾപ്പിച്ചത്.തിരക്കഥയിൽ മാറ്റങ്ങൾ വരുത്തി. വെളിപാടിന്റെ പുസ്തകം എന്ന ചിത്രത്തിന്റെ ഷൂട്ടിംഗ് നടക്കുന്ന സമയത്ത് വീണ്ടും മോഹൻലാലിനെ കാണാൻ സംവിധായകരെത്തി. തനിക്കു പകരം മറ്റാരെയെങ്കിലും വച്ച് ചെയ്യൂ എന്നായിരുന്നു മോഹൻലാലിന്റെ മറുപടി. ഒടിയൻ,ലൂസിഫർ, തുടങ്ങിയ ചിത്രങ്ങൾക്ക് അന്ന് മോഹൻലാൽ ഡേറ്റ് കൊടുത്തു കഴിഞ്ഞിരുന്നു. കാത്തിരിക്കേണ്ടി വരും എന്ന സൂചന ഉണ്ടായെങ്കിലും പിന്മാറാൻ സംവിധായകർ തയ്യാറായിരുന്നില്ല.
റിലീസ്
ഈ ചിത്രം 2019 സെപ്റ്റംബർ 6ന് പ്രദർശനത്തിനെത്തിയത്. പൃഥ്വിരാജ് സുകുമാരൻ നായകനായ ബ്രദേഴ്സ് ഡേ എന്ന ചിത്രവും രജീഷ വിജയൻ മുഖ്യ കഥാപാത്രത്തെ അവതരിപ്പിച്ച ഫൈനൽസ് എന്ന ചിത്രവും ഈ ചിത്രത്തിനൊപ്പമാണ് റിലീസ് ചെയ്തത്.
ട്രെയിലർ
2019 ഓഗസ്റ്റ് 28നു വൈകിട്ട് ആറു മണിക്കാണ് ഈ ചിത്രത്തിന്റെ ട്രെയിലർ റിലീസ് ചെയ്തത്.
സംഗീതം
ഫോർ മ്യൂസിക് ആണ് ഈ ചിത്രത്തിൻറ്റെ സംഗീത സംവിധാനം നിർവഹിച്ചത്.സന്തോഷ് വർമ്മ,ബിബി-എൽദോസ് എന്നിവരാണ് ഈ ചിത്രത്തിലെ ഗാനങ്ങൾക്ക് വരികൾ എഴുതിയത്.
അവലംബം
വർഗ്ഗം:2019-ൽ പുറത്തിറങ്ങിയ മലയാളചലച്ചിത്രങ്ങൾ
ശ്രീ ഗുരുവായൂരപ്പൻ (1972-ലെ ചലച്ചിത്രം)
1972-ൽ പി. സുബ്രഹ്മണ്യം സംവിധാനം ചെയ്തമലയാളചലച്ചിത്രമാണ് ശ്രീ ഗുരുവായൂരപ്പൻ. ജെമിനി ഗണേശൻ, *കൊട്ടാരക്കര ശ്രീധരൻ നായർ, ശാരദ, കവിയൂർ പൊന്നമ്മ, തിക്കുറിശ്ശി സുകുമാരൻ നായർ, ജോസ് പ്രകാശ് എന്നിവരാണ് പ്രധാന വേഷങ്ങൾ ചെയ്തത്. വി ദക്ഷിണാമൂർത്തി സംഗീതസംവിധാനം നിർവഹിച്ചു.
പുറത്തേക്കുള്ള കണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1972-ൽ പുറത്തിറങ്ങിയ ചലച്ചിത്രങ്ങൾ
ചൈന (ഗുസ്തിക്കാരി)
ഒരു അമേരിക്കൻ പ്രൊഫഷണൽ ഗുസ്തിക്കാരിയും ഗ്ലാമർ മോഡലും ,നീല ചിത്ര അഭിനേത്രിയും ബോഡിബിൽഡറുമായിരുന്നു. ചൈന  (ജനനം  ജോൻ മാരിലോറർ; ഡിസംബർ 27, 1969 – എപ്രിൽ 20, 2016).
1997ലാണ് ചൈന വേൾഡ് റെസ്‌ലിങ് എന്റർടെയിന്മെന്റ്മായി കരാർ ഒപ്പിടുന്നത് അവിടെ ലോകത്തിലെ ഒൻപതാമത്തെ അത്ഭുതം എന്നായിരിന്നു അറിയപ്പെട്ടിരുന്നത്. റോയൽ റംപിൾ, കിംങ്ങ് ഓഫ് ദ റിംങ്ങ് പരിപാടികളിൽ ആദ്യ വനിതയായ ചൈനയാണ് വേൾഡ് റെസ്‌ലിങ് എന്റർടെയിന്മെന്റ് ചാമ്പ്യൻഷിപ്പിന് മത്സരിക്കുന്ന അദ്യ ഒന്നാം സ്ഥാനക്കാരി. ട്രിപ്പിൾ എച്ച്, കർട്ട് ആൻഗിൾ ക്രിസ് ജെരിക്കൊ ജെഫ് ജാരറ്റ് തുടങ്ങിയ പുരുഷ താരങ്ങളെ വിവിധ ചാമ്പ്യൻഷിപ്പികളിൽ തോൽപ്പിച്ചിട്ടുണ്ട്. വേൾഡ് റെസ്‌ലിങ് എന്റർടെയിന്മെന്റ് ന്റെ ഏറ്റവും ശക്തയ വനിത എന്ന പേരുമായാണ് ചൈന ഗുസ്തിയിൽ നിന്നും വിരമിച്ചിട്ടുള്ളത്.
ഗുസ്തിക്ക് പുറത്ത്, മാസികയിൽ രണ്ടു തവണയും നിരവധി ടെലിവിഷൻ ഷോകളും ചലച്ചിത്രങ്ങളും രംഗപ്രവേശം ചെയ്തു.പ്ലേ ബോയ് മാസികയ്ക്കു വേണ്ടി രണ്ടു തവണ പ്രത്യക്ഷപ്പെട്ടിട്ടുണ്ട്. ഇതിനു പുറമെ നിരവധി ടെലിവിഷൻ ഷോകളും ചലച്ചിത്രങ്ങളിലും അഭിനയിച്ചിട്ടുണ്ട്.സെക്സ് സിംമ്പലുകളിൽ ഒരാളായി കണക്കാക്കപ്പെടുന്ന ഒരാളായ ചൈന തന്റെ സഹ ഗുസ്തിക്കാരൻ സീൻ വാൽട്മാനുമായുള്ള കലുഷിതമായ ബന്ധത്തിന്റെ പേരിലും പ്രശ്സ്തയാണ് .ഇവർ തമ്മിലുള്ള ലൈംഗിക വീഡിയോ 2004-ൽ 1 നൈറ്റ് ഇൻ ചൈന എന്ന പേരിൽ വാണിജ്യപരമായി പുറത്തിറക്കിയിരുന്നു.ഇത് പിന്നീട് 2006 എവിഎൻ പുരസ്കാരം നേടിയിട്ടുണ്ട്.ഇതിന്റെ ഒരു ലക്ഷം കോപ്പികൾ ലോകമെമ്പാടുമായി വിറ്റഴിച്ചിട്ടുണ്ട്. ഇതിനു പുറമെ അഞ്ച് നീലച്ചിത്രങ്ങളിലും ഇവർ അഭിനയിച്ചിട്ടുണ്ട്.ഇതിൽ ഒന്നിൽ എവിഎന്നിന്റെ 2012-ലെ ബെസ്റ്റ് സെലിബ്രിറ്റി ലൈംഗിക വീഡിയോ ബാക്ഡോർ റ്റു ചൈനയും ഉൾപ്പെടുന്നു. 2001 ൽ ചൈന ഇഫ് ദെ ഓൺലി നോ മി എന്ന പേരിൽ തന്റെ ആത്മകഥ പുറത്തിറക്കിയിരുന്നു.ഇത് ന്യൂയോർക്ക് ടൈംസിന്റെ ബെസ്റ്റ് സെല്ലേഴ്സിൽ ഇടം പിടിച്ചിട്ടുണ്ട്.
സ്വകാര്യ ജീവിതം
2008 ഡിസംബർ 27 ന് ജന്മദിനാഘോഷത്തിന് ശേഷം ഇവരെ കൈകളിൽ മുറിവുകളുമായി ആശുപത്രിയിൽ എത്തിച്ചിരുന്നു. 2014 ഇവർ മോർമൊറിസ് ആയി പരിണമിച്ചു.
മരണം
ഏപ്രിൽ 20, 2016, ചൈനയെ തന്റെ കാലിഫോർണിയയിലെ വസതിയി മരിച്ച നിലയിൽ കണ്ടെത്തി 46 വയസ്സായിരുന്നു.ചൈനയുടെ സോഷ്യൽ മീഡിയ യിൽ ദിവസങ്ങളായി സാധാരണ ഉണ്ടാകാറുള്ള ഒരു പ്രവൃത്തിയും കാണാത്തതിനെ തുടർന്ന് അവരുടെ മാനേജർ നത്തിയ അന്വേഷണത്തിനൊടുവിൽ ആണ് ഇവരുടെ ശരീരം കണ്ടെത്തിയത്. തുടർന്ന് ഇവരുടെ മരണം ട്വിറ്റർ വഴി മാനേജർ സ്ഥീരികരിച്ചു.
ചൈനയുടെ മസ്തിഷ്കം ക്രോണിക് ട്രോമാറ്റിക് എൻസെഫലോപ്പതിയിൽ (സി.ടി.ഇ.) പഠനം നടത്താൻ നൽകിയിരിക്കുകയാണ്.2017 ഏപ്രിൽ 20-ന് "റെസ്ലിംഗ് വിത്ത് ചൈനാ" എന്ന ട്രെയ്ലർ പുറത്തിറക്കിയിരുന്നു. ചൈനയുടെ ജീവിതത്തിന്റെ തുടക്കവും, ഗുസ്തി ജീവിതവും, അവസാന ദിനങ്ങളും എല്ലാം പ്രതിപാദിക്കുന്ന ഒരു പ്രത്യേക ഡോക്യുമെന്ററിയുടെതാണിത്.
അവലംബങ്ങൾ
വർഗ്ഗം:1969-ൽ ജനിച്ചവർ വർഗ്ഗം:2016-ൽ മരിച്ചവർ
യുഗാദി
ജ്യോതിശാസ്ത്രത്തിലെ കാലഗണനാസമ്പ്രദായങ്ങളിൽ ഒരു അബ്ദത്തിന്റെ(era) ജ്യോതിശാസ്ത്രപരമായ ബീജസമയം(epoch) അഥവാ പ്രാരംഭനിമിഷത്തെ കുറിക്കുന്ന പദമാണു് യുഗാദി.
കലിദിനം, ജൂലിയൻ ദിനം തുടങ്ങിയ ദിനസംഖ്യാവ്യവസ്ഥകളിൽ അവ തുടങ്ങുന്ന സമയമാണു് യുഗാദി. എന്നാൽ ഒരു അബ്ദം ആളുകൾ സ്വീകരിച്ചുപയോഗിച്ചുതുടങ്ങുന്നതു് ആ ദിവസമോ ആ കാലത്തുതന്നെയോ ആയിരിക്കണമെന്നില്ല. ഉദാഹരണത്തിനു് കലിവർഷത്തിന്റെ യുഗാദി, ഗ്രിഗോറിയൻ കലണ്ടറിലെ 3102 ബി.സി. ജനുവരി 14 ഉജ്ജയിനിയിലെ ഉദയത്തിനാണ്. എന്നാൽ കലിവർഷവും കലിദിനസംഖ്യകളും പ്രായോഗികമായി ഉപയോഗിച്ചുതുടങ്ങിയതു് അതിനുശേഷം എത്രയോ നൂറ്റാണ്ടുകൾ കഴിഞ്ഞിട്ടായിരിക്കണം. അതുപോലെ ജൂലിയൻ ദിനങ്ങൾ തുടങ്ങിവെക്കുന്നതു് ഗ്രിഗോറിയൻ കലണ്ടറിലെ ബി.സി. 4714 നവമ്പർ 24നു് ഗ്രീനിച്ചിലെ നട്ടുച്ച 12:00 മണിയ്ക്കാണു്. എന്നാൽ ആ സമ്പ്രദായം തുടങ്ങിവെച്ചതു് ക്രി.വ. 1583 മുതൽ മാത്രമാണു്.
വർഗ്ഗം:കാലഗണനാരീതികൾ
മാർഗ്രിത്തെ II
മാർഗ്രിത്തെ II (ഡാനിഷ് ഉച്ചാരണം: [mɑˈɡ̊ʁæːˀd̥ə] ഡെൻമാർക്കിലെ രാജ്ഞിയാണ്. ചർച്ച് ഓഫ് ഡെൻമാർക്കിൻറെ പരമാധികാരിയും ഡാനിഷ് ഡിഫൻസ് ഫോർസസിൻറ കമാൻഡർ-ഇൻ-ചീഫുമാണ് അവർ.
അവലംബം
വർഗ്ഗം:ഡെൻമാർക്കിലെ രാജാക്കന്മാർ
ടെങ് യു-ഹ്‌സിയു
ചൈനീസ് ചരിത്രത്തിലെ ആദ്യത്തെ വനിതാ അഭിഭാഷകയും ന്യായാധിപയുമായിരുന്നു ടെംങ് യു-ഹിയു (ചൈനീസ്: 鄭毓秀, 1891–1959), സൗമയ് ടെങ്, മാഡം വെയ് ടാവോ-മിംഗ് എന്നീ പേരുകളിലും അറിയപ്പെടുന്നു.
പാരീസ് നിയമ ഫാക്കൽറ്റിയിൽ പഠിച്ച യു-ഹീസിയു, നിയമ പരിശീലനത്തിനായി ഷാങ്ഹായിലേക്ക് മടങ്ങി. ഫ്രഞ്ച് കൺസെഷൻ കോടതിയുടെ പ്രസിഡന്റായിരുന്നു. തുടർന്ന് ദേശീയ നിയമസഭാ യുവാനിൽ സേവനമനുഷ്ഠിച്ചു. 1931 മുതൽ 1937 വരെ ഷാങ്ഹായ് യൂണിവേഴ്സിറ്റി സ്കൂൾ ഓഫ് ലാ പ്രസിഡന്റായിരുന്നു.
ജീവിതരേഖ
ടെച്ചിനെ ആദ്യം വീട്ടിൽ പഠിപ്പിച്ചു. തുടർന്ന് അമ്മ ബീജിംഗിലെ ഒരു ആധികാരിക സ്കൂളിൽ ചേരാൻ കൊണ്ടുപോയി. അവരുടെ വിപ്ലവകരമായ പ്രവർത്തനങ്ങൾ അവരുടെ കുടുംബത്തിൽ നിന്നാണ് ആരംഭിച്ചത്. കുട്ടിക്കാലത്ത് ബന്ധന പ്രക്രിയയ്ക്ക് വിധേയയായ അമ്മയെ പരമ്പരാഗത ആചാരം എങ്ങനെ ബാധിച്ചുവെന്ന് കണ്ടതിനാൽ അവരുടെ കാലുകൾ ബന്ധിക്കാൻ അവർ വിസമ്മതിച്ചു. തന്റെ പ്രതിശ്രുതവരന്റെ യാഥാസ്ഥിതികമായ വളർത്തലും വിശ്വാസങ്ങളും സ്വന്തം ജീവിതശൈലിയുമായി പൊരുത്തപ്പെടാത്തതായിരിക്കുമെന്ന് കരുതിയതിനാൽ, അവളുടെ പിതാവിന്റെ മുത്തശ്ശി നിശ്ചയിച്ച വിവാഹവും അവൾ നിരസിച്ചു. അവരുടെ കുടുംബം അവളെ ടിയാൻജിനിലെ ഒരു മിഷൻ സ്കൂളിലേക്ക് അയച്ചു. അവിടെ അവർ ഇംഗ്ലീഷ് പഠിച്ചുവെങ്കിലും മതപരമായ നിർദ്ദേശങ്ങൾ അവൾ നിരസിച്ചു. 1912-ൽ അരാജകവാദിയും വിപ്ലവ സംഘാടകനുമായ ലി ഷിസെങിനെ കണ്ടുമുട്ടുകയും ചെയ്തു. ഉത്സാഹമുള്ള വർക്ക് ഫ്രുഗൽ സ്റ്റഡി പ്രോഗ്രാമിൽ ഫ്രാൻസിലേക്ക് പോകാൻ ആഗ്രഹിച്ച ചൈനീസ് വിദ്യാർത്ഥികൾക്കായി അദ്ദേഹത്തിന്റെ പ്രിപ്പറേറ്ററി സ്കൂളിൽ ചേർന്നു. ചൈനയിൽ ആദ്യമായി സഹ-വിദ്യാഭ്യാസം ആരംഭിച്ച സ്കൂൾ പ്രോഗ്രാമിൽ ഫ്രാൻസിലേക്ക് പോയ വിരലിലെണ്ണാവുന്ന സ്ത്രീകളിൽ ഒരാളായിരുന്നു അവർ.
1911-ലെ വിപ്ലവം
നാഷണലിസ്റ്റ് പാർട്ടി ഓഫ് ചൈന ആയിരുന്ന കുമിൻതാങ്ങിന്റെ അംഗമായിരുന്നു ചെങ്. പാർട്ടിയുടെ നേതാവ് സൺ യാത്-സെന്നുമായി കൂടിക്കാഴ്ച നടത്തിയ ശേഷം, അവർ വിപ്ലവ ലക്ഷ്യത്തിനായി സ്വയം സമർപ്പിച്ചു. ഒരു വിപ്ലവ സെല്ലിലെ അംഗമെന്ന നിലയിൽ, മഞ്ചു രാജവംശത്തിന് വേണ്ടി പ്രവർത്തിക്കുന്ന ഉദ്യോഗസ്ഥർക്കെതിരെ ബോംബുകൾ ഉപയോഗിക്കാനുള്ള ഉദ്ദേശത്തോടെ, ബോംബുകൾ ബീജിംഗിലേക്ക് കൊണ്ടുപോകുന്നതിനായി ചെങ് തന്റെ സ്യൂട്ട്കേസുകളിൽ ഒളിപ്പിച്ചു. പിന്നീട് സൺ യാറ്റ്-സെന്നിൽ നിന്ന് അധികാരം പിടിച്ചെടുത്ത യുവാൻ ഷിഹ്-കായിയുടെ വധശ്രമത്തിൽ അവൾ പങ്കാളിയായി. ആസൂത്രിത ആക്രമണങ്ങളിൽ പങ്കാളിയായതിനാൽ സർക്കാർ അറസ്റ്റ് ചെയ്യണമെന്ന് അറിയിച്ചതിനെ തുടർന്ന് അവൾ ഫ്രാൻസിലേക്ക് പലായനം ചെയ്തു.
പുറംകണ്ണികൾ
വർഗ്ഗം:1891-ൽ ജനിച്ചവർ വർഗ്ഗം:1959-ൽ മരിച്ചവർ
എം. സ്വരാജ്
സി.പി.ഐ.എം. സംസ്ഥാന സെക്രട്ടേറിയേറ്റ് അംഗവും പതിനാലാം കേരള നിയസഭയിൽ തൃപ്പൂണിത്തുറയെ പ്രതിനിധീകരിച്ചിരുന്ന അംഗവുമാണ് '''എം. സ്വരാജ്'''. സി.പി.ഐ.(എം.) പാർട്ടി സ്ഥാനാർത്ഥിയായി തൃപ്പൂണിത്തുറ നിയഭസഭമണ്ഡലത്തിൽ നിന്നാണ് അദ്ദേഹം മത്സരിച്ച് വിജയിച്ചത്. പ്രധാന എതിരാളി കോൺഗ്രസിലെ കെ. ബാബു ആയിരുന്നു. വിദ്യാർത്ഥി രാഷ്ട്രീയ ജീവിതത്തിനിടയിൽ നിരവധി സമരങ്ങളിൽ പങ്കെടുക്കുകയും ഡി വൈ എഫ് ഐ സംസ്ഥാന സെക്രട്ടറിയായും എസ്.എഫ്.ഐ. യുടെ വിവിധ ഭാരവാഹിത്വം വഹിക്കുകയും ചെയ്തിട്ടുണ്ട്.
രാഷ്ട്രീയ ജീവിതം
എസ്.എഫ്.ഐയിലൂടെ പൊതുരംഗത്തെത്തിയ സ്വരാജ് എസ്.എഫ്.ഐ. മലപ്പുറം ജില്ലാ സെക്രട്ടറിയായും സംസ്ഥാന സെക്രട്ടറിയായും പ്രവർത്തിച്ചിട്ടുണ്ട്. കാലിക്കറ്റ് സർവ്വകലാശാല യൂണിയൻ ചെയർമാനായി പ്രവർത്തിച്ചിട്ടുള്ള സ്വരാജ് പിന്നീട് ഡി.വൈ.എഫ്.ഐ സംസ്ഥാന പ്രസിഡന്റായി. മുൻ ഡി.വൈ.എഫ്.ഐ. സംസ്ഥാന സെക്രട്ടറിയും സി.പി.ഐ.എം. സംസ്ഥാന കമ്മിറ്റിയംഗവുമാണ് സ്വരാജ്.
സാഹിത്യ ജീവിതം
കവി, കഥാകൃത്ത്, മികച്ച പ്രസംഗകൻ എന്നീ നിലകളിലും അറിയപ്പെടുന്ന വ്യക്തിത്വമാണ് സ്വരാജിന്റേത്. ഒരു കവിതാ സമാഹാരവും മൂന് യാത്രാ വിവരണങ്ങളും പുസ്തക രൂപത്തിൽ പ്രസിദ്ധീകരിച്ചിട്ടുണ്ട്.
ജീവിതരേഖ
മലപ്പുറത്തെ ഭൂദാൻ കോളനിയിലെ സുമാ നിവാസിലെ പി.എൻ.മുരളീധരനാണ് അച്ഛൻ. 2004 ൽ കേരള യൂണിവേർസിറ്റിയിൽ നിന്ന് എൽ.എൽ.ബിയും. 2007ൽ അണ്ണാമലൈ യൂണിവേർസിറ്റിയിൽ നിന്നും എം.എ. ബിരുദവും കരസ്ഥമാക്കി.
പരാമർശങ്ങൾ
വർഗ്ഗം:1979-ൽ ജനിച്ചവർ വർഗ്ഗം:മേയ് 27-ന് ജനിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനാലാം കേരളനിയമസഭാ അംഗങ്ങൾ
മൈക്കിൾ മദന കാമരാജൻ
1990-ൽ പുറത്തിറങ്ങിയ ഇന്ത്യൻ തമിഴ്-ഭാഷാ ഹാസ്യ ചിത്രമാണ് മൈക്കിൾ മദന കാമരാജൻ, സംഗീതം ശ്രീനിവാസ റാവു സംവിധാനം ചെയ്ത് കമൽഹാസൻ എഴുതി, ക്രേസി മോഹൻ സംഭാഷണങ്ങൾ രചിക്കുന്നു. ചിത്രത്തിൽ ഉർവശി, രൂപിണി, ഖുശ്ബു എന്നിവർക്കൊപ്പം കമൽഹാസൻ നാല് വേഷങ്ങളിൽ അഭിനയിക്കുന്നു. മനോരമ, ഡൽഹി ഗണേഷ്, നാസർ, വെണ്ണീരഡൈ മൂർത്തി, എസ്.എൻ. ലക്ഷ്മി, ജയഭാരതി, ആർ.എൻ. ജയഗോപാൽ, നാഗേഷ്, പ്രവീൺ കുമാർ, സന്താന ഭാരതി, ആർ.എസ്. ശിവജി എന്നിവർ സഹകഥാപാത്രങ്ങളെ അവതരിപ്പിക്കുന്നു. ജനനസമയത്ത് വേർപിരിയുകയും പ്രായപൂർത്തിയായപ്പോൾ വഴികൾ കടന്നുപോകുകയും ചെയ്യുന്ന നാൽവർണ്ണങ്ങളെ ചുറ്റിപ്പറ്റിയാണ് ഇത്.
കാദർ കശ്മീരി രചിച്ച ഒരു പാകിസ്ഥാൻ സിനിമയെ അവലംബിക്കുന്നതിനുള്ള അവകാശം പഞ്ചു അരുണാചലം നേടി. ആ സിനിമയുടെ കാതലായ ചതുർഭുജങ്ങൾ നിലനിർത്തിയെങ്കിലും, റാവു, ഹാസൻ, മോഹൻ എന്നിവർ തികച്ചും പുതിയൊരു കഥ സൃഷ്ടിച്ചു. അരുണാചലത്തിന്റെ ഭാര്യ മീനയാണ് ചിത്രം നിർമ്മിച്ചത്, പ്രധാനമായും ബി സി ഗൗരിശങ്കർ ഛായാഗ്രഹണം നിർവ്വഹിക്കുകയും ഡി വാസു എഡിറ്റ് ചെയ്യുകയും ചെയ്തു.
മൈക്കിൾ മദന കാമരാജൻ 1990 ഒക്ടോബർ 17, ദീപാവലി ദിനത്തിൽ പുറത്തിറങ്ങി, വാണിജ്യപരമായി വിജയിക്കുകയും 175 ദിവസം ഓടുകയും അതുവഴി ഒരു രജതജൂബിലി ചിത്രമായി മാറുകയും ചെയ്തു.
സംഗ്രഹം
ഒരു സമ്പന്ന വ്യവസായിയായ വേണുഗോപാൽ ഒരു സ്ത്രീയെ വിവാഹം കഴിക്കുന്നു, അവർക്ക് നാലിരട്ടികളുണ്ട്. അവന്റെ സഹോദരൻ നന്ദഗോപാൽ അവളെയും കുഞ്ഞുങ്ങളെയും വാടക ഗുണ്ടകളാൽ കൊല്ലാൻ ശ്രമിക്കുന്നു. ഗുണ്ടകളുടെ നേതാവായ അലക്‌സ് കുഞ്ഞുങ്ങളെ കൊല്ലാൻ വിസമ്മതിച്ചു, അതിനാൽ അവൻ ഒരാളെ (മൈക്കിൾ) ദത്തെടുക്കുന്നു, ഒരാളെ അനാഥാലയത്തിൽ (സുബ്രഹ്മണ്യം രാജു), ഒരാളെ ക്ഷേത്രത്തിൽ (കാമേശ്വരൻ) ഒരു പാചകക്കാരൻ പാലക്കാട് മണി അയ്യർ ദത്തെടുത്തു, ഒപ്പം ഒരാൾ (മദനഗോപാൽ) വേണുഗോപാലിന്റെ കാറിൽ.
30 വർഷങ്ങൾക്ക് ശേഷം, മദൻ ലണ്ടനിൽ വിദ്യാഭ്യാസമുള്ള ഒരു വ്യവസായിയാണ്. വേണുഗോപാൽ മദനനെ വളർത്തിയത് തന്റെ ജീവപുത്രനാണെന്നറിയാതെയാണ്. വേണുഗോപാലിനെ നന്ദഗോപാലും അദ്ദേഹത്തിന്റെ അനന്തരവൻ രാമുവും ചേർന്ന് അനന്തരാവകാശത്തിനായി കൊന്നതായി തോന്നുന്നു; അവർക്കറിയില്ല, വിൽപത്രം ഇതിനകം മദനെ ഗുണഭോക്താവായി നാമകരണം ചെയ്തിട്ടുണ്ട്. അച്ഛന്റെ കമ്പനി ഏറ്റെടുക്കാൻ ലണ്ടനിൽ നിന്ന് മദൻ ബാംഗ്ലൂരിലേക്ക് മടങ്ങുന്നു. തൻറെ പിതാവിന്റെ പിഎ ആയ അവിനാശിയെ അയാൾ തന്റെ തട്ടിപ്പിന്റെ പേരിൽ അഭിമുഖീകരിക്കുന്നു. അവിനാശി തന്റെ കുറ്റം സമ്മതിച്ചാൽ അവനോട് ക്ഷമിക്കുമെന്ന് മനസ്സില്ലാമനസ്സോടെ വാഗ്ദ്ധാനം ചെയ്യുന്നതിനിടയിൽ.
മദ്രാസിൽ മൈക്കിളും അലക്സും ചേർന്ന് കള്ളപ്പണ റാക്കറ്റ് നടത്തുന്നു. അവർ പോലീസിൽ നിന്ന് രക്ഷപ്പെടുന്നതിനിടയിൽ, മൈക്കൽ ആകസ്മികമായി ഒരു ആർട്ട് ഗാലറിയിൽ തീപിടുത്തമുണ്ടാക്കുന്നു. രാജു എന്ന അഗ്നിശമന സേനാംഗം കലാകാരിയായ ശാലിനിയെയും അവളുടെ ചിത്രങ്ങളെയും രക്ഷിക്കുന്നത് പ്രണയത്തിലേക്ക് നയിക്കുന്നു. വിവാഹത്തിന് വെജിറ്റേറിയൻ പാചകക്കാരനായ കാമേശ്വരൻ ത്രിപുരസുന്ദരിയെയും അവളുടെ മുത്തശ്ശിയെയും ഒരു വിവാഹത്തിൽ കണ്ടുമുട്ടുന്നു. ഒടുവിൽ കാമേശ്വരൻ തിരുപ്പുവിനെ വിവാഹം കഴിച്ചു.
ആരോ മദനനെ ഫോണിൽ ബന്ധപ്പെടുകയും തന്റെ പിതാവിന്റെ മരണം ആകസ്മികമല്ലെന്നും ആസൂത്രണം ചെയ്തതാണെന്നും മദിരാശിയിൽ വെച്ച് അവളെ കാണാൻ ആവശ്യപ്പെടുകയും ചെയ്തു. തിയേറ്റർ ആർട്ടിസ്റ്റായ ചക്കു ബായിയും അവളുടെ അമ്മ ഗംഗാ ബായിയും ഉൾപ്പെട്ട ചില തടസ്സങ്ങൾക്ക് ശേഷം, മദൻ വിളിക്കുന്ന സുശീലയെ കണ്ടുമുട്ടുന്നു, അവൾ തന്റെ ജൈവിക അമ്മയാണെന്ന് അറിയാതെ. രാമു അയച്ച ഗുണ്ടകളിൽ നിന്ന് രക്ഷപ്പെടുന്നതിനിടയിൽ, മദൻ രാജുവിനെ കണ്ടുമുട്ടുകയും ഫയർഫോഴ്‌സിൽ നിന്ന് അവധിയെടുക്കാനും മദൻ മദ്രാസിൽ അന്വേഷിക്കുന്നതിനിടയിൽ ബാംഗ്ലൂരിൽ ആൾമാറാട്ടം നടത്താനും അവനെ നിയമിക്കുന്നു. പകരമായി മദൻ രാജുവിന്റെ കടം വീട്ടുന്നു.
ഇതിനിടയിൽ മദനെ കൊല്ലാൻ രാമുവും നന്ദഗോപാലും മൈക്കിളിനെ വാടകക്കെടുത്തു. രാജുവാണെന്ന് അറിയാതെ മൈക്കിൾ മദന്റെ കാർ തകർത്തു. ഹൈവേയിൽ ബ്രേക്ക് പരാജയപ്പെടുന്നു, പക്ഷേ രാജു കാർ സുരക്ഷിതമായി നിർത്തുന്നു. അവൻ മദനാണെന്ന് കരുതി സുശീല അവനെ കണ്ടുമുട്ടുന്നു, പക്ഷേ അവൻ അവളെ മദ്രാസിലെ യഥാർത്ഥ മദനിലേക്ക് തിരിച്ചുവിടുന്നു. രാജുവും ശാലിനിയും അവളുടെ അച്ഛനും ബാംഗ്ലൂരിലെ മദന്റെ വീട്ടിലെത്തുന്നു. അവിനാശിയുമായുള്ള മദനന്റെ ഇടപാട് അറിയാതെ രാജു അവിനാശിയുടെ പണം തിരികെ കണ്ടുകെട്ടുന്നു.
അതിനിടയിലാണ് മൈക്കിൾ മദ്രാസിൽ വെച്ച് യഥാർത്ഥ മദനെ കണ്ടെത്തുന്നത്. മദനും ചക്കു ബായിയും പ്രണയത്തിലായി. മൈക്കിളും അലക്സും അവരെ ചാരപ്പണി ചെയ്യുന്നു. മദൻ, ചക്കുബായി, ഗംഗുബായി, സുശീല എന്നിവരെ പിന്തുടർന്ന് മൈക്കൽ സുശീലയുടെ വീട്ടിലേക്ക് പോകുന്നു, അവിടെ മദന്റെ അച്ഛൻ ജീവിച്ചിരിപ്പുണ്ടെന്നും എന്നാൽ വധശ്രമത്തിൽ നിന്ന് അന്ധാളിച്ചുവെന്നും വെളിപ്പെടുത്തുന്നു. മൈക്കിളും അലക്സും സംഭവസ്ഥലത്തെത്തി. തന്റെ നാലിരട്ടികളെ എടുത്ത ആളാണ് അലക്‌സ് എന്ന് സുശീല തിരിച്ചറിയുന്നു, മൈക്കിളും മദനും തന്റെ മക്കളാണെന്ന് മനസ്സിലാക്കുന്നു. മൈക്കിളും അലക്സും അവരെ തട്ടിമാറ്റി മദനിനെയും മറ്റുള്ളവരെയും ബാംഗ്ലൂരിനടുത്തുള്ള ഒരു മൗണ്ടൻ ക്യാബിനിലേക്ക് തട്ടിക്കൊണ്ടുപോയി.
കാമേശ്വരന്റെ വിവാഹദിനത്തിൽ അവിനാശി കാമേശ്വരനെ കണ്ടുപിടിച്ചു, കണ്ടുകെട്ടിയ പണം വീണ്ടെടുക്കാൻ മദനനെ ആൾമാറാട്ടം ചെയ്യാൻ അവനെ നിയമിക്കുന്നു. ബാംഗ്ലൂരിലെ മദനന്റെ വീട്ടിൽ തിരിച്ചെത്തിയ രാജുവും ശാലിനിയും ശാലിനിയുടെ അച്ഛൻ അറിയാതെ കണ്ടുമുട്ടാൻ പദ്ധതിയിടുന്നു. മദനന്റേതാണെന്ന് കരുതി അവിനാശി രാജുവിന്റെ സൂപ്പിൽ മയക്കുമരുന്ന് ചേർക്കുന്നു. മദനന്റെ അംഗരക്ഷകനായ ഭീമൻ അത് കുടിക്കുന്നു. രാജുവും ശാലിനിയും പരസ്പരം കാണുകയും തങ്ങളുടെ പ്രണയം അറിയിക്കുകയും ചെയ്യുന്നു. അത് കൊള്ളയടിക്കാൻ മൈക്കിളും അലക്സും മദന്റെ വീട്ടിൽ എത്തുന്നു. മൈക്കിൾ രാജുവിനെ കാണുന്നു, അവനെ മദനാണെന്ന് തെറ്റിദ്ധരിക്കുന്നു, മദൻ ക്യാബിനിൽ നിന്ന് രക്ഷപ്പെട്ടുവെന്ന് കരുതുന്നു. അയാൾ രാജുവിനെ ബോധരഹിതനാക്കുന്നു. അബോധാവസ്ഥയിലായ രാജുവിനെ അവിനാശി കാണുന്നു, അത് അവന്റെ മയക്കുമരുന്ന് സൂപ്പിന്റെ ഫലമാണെന്ന് അനുമാനിക്കുകയും കാമേശ്വരനെ അകത്തേക്ക് കൊണ്ടുവരുകയും ചെയ്യുന്നു.
കാമേശ്വരനെ ശാലിനി രാജുവായി തെറ്റിദ്ധരിക്കുന്നു, തുടർന്ന് അവനുമായി അടുത്തിടപഴകാൻ ശ്രമിക്കുന്നു. തിരുപ്പുവും മുത്തശ്ശിയും കാമേശ്വരനെ അവളിൽ നിന്ന് വലിച്ചിഴക്കുന്നു. കാമേശ്വരൻ തിരുപ്പുവിനെ കെട്ടിപ്പിടിക്കുന്നതിന് ശാലിനി സാക്ഷിയായി. ഇത് രാജുവാണെന്ന് കരുതി അവളെ ദേഷ്യം പിടിപ്പിച്ചു. മദനെ അന്വേഷിച്ച് ചക്കുബായിയും ഗംഗുബായിയും വീട്ടിലെത്തുന്നു. ചക്കുബായി കാമേശ്വരനെ മദനാണെന്ന് തെറ്റിദ്ധരിക്കുകയും മദന്റെ കാമുകനാണെന്ന് എല്ലാവർക്കും പരിചയപ്പെടുത്തുകയും ചെയ്യുന്നു. ശാലിനി ഒരു റൈഫിൾ എടുത്ത് എല്ലാവരെയും തോക്കിന് മുനയിൽ നിർത്തി. കാമേശ്വരൻ മദനോ രാജുവോ അല്ലെന്ന് അവിനാശിയും ബാക്കിയുള്ളവരും അവളോട് പറയാൻ ശ്രമിക്കുന്നു, പക്ഷേ അവൾ അവരെ വിശ്വസിക്കുന്നില്ല.
ഇതിനിടയിൽ സാക്ഷാൽ മദൻ മാതാപിതാക്കളോടൊപ്പം ക്യാബിനിൽ നിന്ന് രക്ഷപ്പെട്ട് വീട്ടിലേക്ക് വരുന്നു. ഈ ആശയക്കുഴപ്പങ്ങൾക്കിടയിൽ, മൈക്കൽ മദന്റെ സമ്പത്ത് മോഷ്ടിച്ച് ക്യാബിനിലേക്ക് രക്ഷപ്പെടുന്നു. മറ്റെല്ലാവരും ഒന്നിലധികം കാറുകളിൽ ക്യാബിനിലേക്ക് അവരെ പിന്തുടരുന്നു. രാമുവും നന്ദഗോപാലും ക്യാബിനിൽ ഇതിനകം തന്നെ ഉണ്ട്, അവർ എത്തുമ്പോൾ എല്ലാവരെയും തോക്കിന് മുനയിൽ നിർത്തി. നാല് സഹോദരന്മാരും ഒടുവിൽ ഒരേ സമയം ഒരേ മുറിയിലാണ്, അവർ തന്റെ മക്കളാണെന്ന് സുശീല അവരോട് പറയുന്നു. ചെറിയ ക്യാബിനിലെ എല്ലാ ആളുകളുടെയും സാന്നിധ്യം പാറയുടെ അരികിൽ ചെരിഞ്ഞുകിടക്കുന്നു. ഗുണ്ടകളെ പരാജയപ്പെടുത്തി, എല്ലാവരേയും സുരക്ഷിതമായി ക്യാബിനിൽ നിന്ന് പുറത്താക്കാൻ നാല് സഹോദരന്മാരും ഒരുമിച്ച് പ്രവർത്തിക്കുന്നു.
വികസനം
നിർമ്മാതാവ്/എഴുത്തുകാരൻ പഞ്ചു അരുണാചലം, കാദർ കാശ്മീരി എഴുതിയ ഒരു പാകിസ്ഥാൻ സിനിമ കണ്ടു, ജനനസമയത്ത് വേർപിരിയുന്നതും ക്ലൈമാക്സിൽ വീണ്ടും ഒന്നിക്കുന്നതുമായ നാലുകെട്ടുകൾ. കമൽഹാസന്റെ തിരക്കഥയും ക്രേസി മോഹന്റെ സംഭാഷണവും സംവിധാനം ചെയ്യാൻ സിംഗീതം ശ്രീനിവാസ റാവു വാടകയ്‌ക്കെടുത്തതോടെ ആ സിനിമ തമിഴിൽ സ്വീകരിക്കാനുള്ള അവകാശം അദ്ദേഹം നേടി. ചിത്രം ഒറിജിനലിന്റെ കാതലായ ആമുഖം നിലനിർത്തുകയും കാശ്മീരിക്ക് കഥയുടെ ക്രെഡിറ്റ് ലഭിക്കുകയും ചെയ്‌തപ്പോൾ, റാവു, ഹാസൻ, മോഹൻ എന്നിവരടങ്ങിയ സംഘം തികച്ചും പുതിയൊരു കഥ സൃഷ്ടിച്ചു. ജോളി ജഗ് ജീവൻ റാം എന്നാണ് ചിത്രത്തിന് ആദ്യം പേരിട്ടിരുന്നതെങ്കിലും ആർക്കും ഇഷ്ടപ്പെട്ടില്ല. മോഹൻ, മദന കാമ രാജനെ നിർദ്ദേശിച്ചു, അതേ പേരിലുള്ള 1941-ലെ സിനിമയിൽ നിന്ന് പ്രചോദനം ഉൾക്കൊണ്ട്, ഹാസൻ സമ്മതിച്ചെങ്കിലും അത് ഉൾക്കൊള്ളുന്നതല്ലെന്ന് തോന്നി; അദ്ദേഹത്തിന്റെ നിർദ്ദേശപ്രകാരം മോഹൻ "മൈക്കിൾ" എന്ന് കൂട്ടിച്ചേർത്തു. ആമുഖം സ്ഥാപിക്കാൻ സമയം ചെലവഴിക്കുന്നത് കമൽഹാസൻ ഇഷ്ടപ്പെടാത്തതിനാൽ, "കഥ കേളു കഥ കേളു" എന്ന ഓപ്പണിംഗ് മോണ്ടേജ് ഗാനവും അങ്ങനെ ചെയ്യാൻ വിഭാവനം ചെയ്തു.
ശുദ്ധാനന്ദ ഭാരതി
ഒരു ഭാരതീയ തത്ത്വചിന്തകനും കവിയുമായിരുന്നു ശുദ്ധാനന്ദ ഭാരതി (11 മേയ് 1897 - 7 മാർച്ച് 1990). '''കവി യോഗി മഹർഷി ഡോ. ശുദ്ധാനന്ദ ഭാരതി''' എന്നാണ് ഇദ്ദേഹം അറിയപ്പെടുന്നത്. നിരവധി ഗ്രന്ഥങ്ങളുടെ രചയിതാവായ ശുദ്ധാനന്ദ ഭാരതി ആയിരത്തിൽപ്പരം കീർത്തനങ്ങൾ രചിച്ചിട്ടുണ്ട്.
ജീവിതരേഖ
1897 മേയ് 11 -ന് തമിഴ്നാട്ടിലെ ഒരു തെലുങ്ക് ബ്രാഹ്മണ കുടുംബത്തിൽ ജടാധര അയ്യരുടെയും കാമാക്ഷിയുടെയും മകനായി ശുദ്ധാനന്ദ ഭാരതി ജനിച്ചു. വെങ്കട സുബ്രഹ്മണ്യം എന്നായിരുന്നു കുട്ടിക്കാലത്തെ പേര്. അദ്ദേഹത്തിന് രണ്ട് മൂത്ത സഹോദരന്മാരും ഒരു മൂത്ത സഹോദരിയും ഉണ്ടായിരുന്നു. ചെറുപ്പത്തിലേ തന്നെ ആത്മീയതയിലേക്ക് ആർഷിക്കപ്പെട്ട വെങ്കട സുബ്രഹ്മണ്യം, അമ്മയുടെ അമ്മാവൻ പൂർണ്ണാനന്ദയിൽ നിന്ന് യോഗ പഠിച്ചു. ചിദംബരം ക്ഷേത്രത്തിലെ ധ്യാനത്തിനു ശേഷം അദ്ദേഹം തുടർച്ചയായി കാവ്യങ്ങൾ രചിച്ചതായി പറയപ്പെടുന്നു. എപ്പടി പാടിനാരോ എന്ന പ്രശസ്ത കീർത്തനം അദ്ദേഹത്തിൻറെ ആദ്യകാല കൃതികളിൽപ്പെടുന്നു.
തമിഴ്, ഇംഗ്ലീഷ്, ഫ്രഞ്ച്, ഹിന്ദി, തെലുങ്ക് ഭാഷകളിലായി ഇരുന്നൂറ്റിയമ്പതിൽപ്പരം കൃതികൾ രചിച്ചിട്ടുണ്ട്. ഇതുകൂടാതെ സംസ്കൃതം, കന്നഡ, മലയാളം, ഉർദു ഭാഷകളിലും പ്രാവീണ്യമുണ്ടായിരുന്നു. തിരുക്കുറൾ പദ്യവും ഗദ്യവും ഇംഗ്ലീഷിലേക്ക് വിവർത്തനം ചെയ്ത ആദ്യ പരിഭാഷകനാണ് ശുദ്ധാനന്ദ ഭാരതി. 1990 മാർച്ച് 7 ന് അദ്ദേഹം അന്തരിച്ചു.
പുറംകണ്ണികൾ
വർഗ്ഗം:കർണ്ണാടകസംഗീതജ്ഞർ
കെ.എം. ഷാജി
2011 മുതൽ 2021 വരെ അഴീക്കോട് നിയമസഭാമണ്ഡലത്തെ പ്രതിനിധീകരിച്ച ഇന്ത്യൻ യൂണിയൻ മുസ്ലിം ലീഗ് എം.എൽ.എയാണ് '''കെ.എം. ഷാജി'''. . 1971 ഡിസംബർ 22-ന് കെ.എം. ബീരാൻ കുട്ടിയുടേയും പി.സി. അയിഷക്കുട്ടിയുടേയും മകനായി കണിയാമ്പറ്റയിൽ ജനിച്ചു.
നേരത്തേ കണിയാമ്പറ്റ പഞ്ചായത്ത് പ്രസിഡന്റും സ്റ്റേറ്റ് യൂത്ത് ലീഗ് പ്രസിഡന്റും കോഴിക്കോട് സർവകലാശാല ചെയർമാനുമായിരുന്നിട്ടുണ്ട്.
അവലംബം
വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:1971-ൽ ജനിച്ചവർ വർഗ്ഗം:ഡിസംബർ 22-ന് ജനിച്ചവർ വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
മീനാക്ഷി ഗോപിനാഥ്
ഇന്ത്യൻ വിദ്യാഭ്യാസ വിദഗ്‌ദ്ധയും, രാഷ്ട്രീയ ശാസ്ത്രജ്ഞയും, എഴുത്തുകാരിയും ന്യുഡൽഹിയിലെ ലേഡി ശ്രീറാം കോളേജിലെ മുൻ പ്രിൻസിപ്പാളും ആണ് മീനാക്ഷി ഗോപിനാഥ്. സെക്യൂരിറ്റി കോൺഫ്ലക്റ്റ് മാനേജ്മെൻറ് ആൻഡ് പീസ് (WISCOMP) വിമൻറെ സ്ഥാപകയും ഇൻക്യുബെൻറ് ഡയറക്ടറും ദക്ഷിണേഷ്യയിലെ സ്ത്രീകൾക്കിടയിൽ സമാധാനവും സാമൂഹിക രാഷ്ട്രീയ നേതൃത്വവും പ്രോത്സാഹിപ്പിക്കുന്ന ഒരു ഗവൺമെന്റ് സംഘടനയുടെ നേതൃത്വവും വഹിക്കുന്നു. ഭാരത സർക്കാർ ഏജൻസിയായ നാഷണൽ സെക്യൂരിറ്റി കൗൺസിൽ ബോർഡിന്റെ മുൻ അംഗവും ആദ്യത്തെ വനിതയും ആയിരുന്നു. നിയമസഭാംഗങ്ങളുടേയും സർക്കാർ ഉദ്യോഗസ്ഥരുടേയും അധികാര പരിധിയിലുള്ള നിയമസംവിധാനമായ ലോക്പാലിന്റെ സെലക്ഷൻ പാനലിലെ അംഗമായും ഇവർ പ്രവർത്തിച്ചിട്ടുണ്ട്. 2007-ൽ ഇന്ത്യൻ വിദ്യാഭ്യാസ മേഖലയ്ക്ക് നൽകിയ സംഭാവനകൾക്ക് ഭാരത സർക്കാരിൻറെ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ നൽകി ആദരിച്ചിരുന്നു. പ്രമുഖ ജേണൽ ആയ ഫെമിനിസ്റ്റ് ഇന്റർനാഷണൽ റിലേഷൻസ് ആൻറ് ഗ്ലോബൽ പൊളിറ്റിക്സ് ആയ ഇന്റർനാഷണൽ ഫെമിനിസ്റ്റ് ജേർണൽ ഓഫ് പൊളിറ്റിക്സിൻറെ, സഹ-എഡിറ്ററും. ആയിരുന്നു.
ജീവചരിത്രം
ഇന്ത്യയിലെ ഉന്നത വിദ്യാഭ്യാസ കേന്ദ്രങ്ങളിൽ ഒന്നായി വിലയിരുത്തുന്ന ന്യൂഡൽഹിയിലെ ലെഡി ശ്രീ രാം കോളേജ് ഫോർ വുമൺ (എസ്എസ്എൽ) കോളേജിൽ നിന്ന് ബിരുദാനന്തര ബിരുദം നേടിയ മീനാക്ഷി ഗോപിനാഥ് പിന്നീട് വർഷങ്ങൾക്കുശേഷം ശേഷം അവിടത്തെ പ്രിൻസിപ്പാൾ ആയി. മസാച്യുസെറ്റ്സ് സർവകലാശാലയിൽ നിന്ന് ബിരുദം നേടിയതിനുശേഷം ദൽഹി യൂണിവേഴ്സിറ്റിയിൽ നിന്നും ഡോക്ടറേറ്റ് നേടിയെടുക്കാൻ ഇന്ത്യയിലേക്ക് മടങ്ങിയെത്തി. ഒരു ഫുൾബ്രൈറ്റ് സ്കോളർഷിപ്പ് നേടുകയും ജോർജ്ടൗൺ സർവകലാശാലയിൽ ഡോക്ടറൽ ഗവേഷണത്തിലും അവർ പങ്കുചേരുകയും ചെയ്തു. പിന്നീട് ജവഹർലാൽ നെഹ്രു സർവ്വകലാശാലയിൽ ഫാക്കൽറ്റി അംഗമായി ജോലിയിൽ പ്രവേശിച്ചു. തുടർന്ന് 1988 മുതൽ 2014-ൽ അവർ സേവനത്തിൽ നിന്ന് വിമുക്തരാകുന്നതുവരെ ഈ സ്ഥാപനത്തിന്റെ പ്രിൻസിപ്പൽ ആയി സേവനം അനുഷ്ഠിക്കുകയും ചെയ്തു.
ലേഡി ശ്രീ രാം കോളേജ് ഫോർ വിമൻസിന്റെ പ്രിൻസിപ്പാളായിരുന്ന സമയത്ത്, Conflict Resolution Studies പോലുള്ള പുതിയ കോഴ്സുകൾ ആരംഭിക്കുകയും രാജ്യത്തെ ഉയർന്ന റേറ്റുകളിൽ ഒന്നായി സ്ഥാപനത്തെ വികസിപ്പിച്ചെടുക്കുകയും ഉൾപ്പെടെ നിരവധി പരിഷ്കാരങ്ങൾ ഗോപിനാഥ് ആരംഭിച്ചിട്ടുണ്ട്. കോളേജിലെ സെന്റർ ഫോർ പീസ് ബിൽഡിംഗ് സ്ഥാപിച്ചു. ഇൻഡ്യയിലെ ബിരുദ വിദ്യാഭ്യാസ രംഗത്ത് ഇത്തരത്തിലുള്ള ആദ്യ സംരംഭമായി ഇത് കണക്കാക്കപ്പെടുന്നു. 1999-ൽ, വനിതാ സെക്യൂരിറ്റി, കോൺഫ്ലക്റ്റ്സ് മാനേജ്മെന്റ് ആൻഡ് പീസ് (WISCOMP) എന്ന സംഘടന രൂപവൽക്കരിച്ചു. ദക്ഷിണേഷ്യയിലെ ട്രാക്ക് II നയതന്ത്രത്തിന്റെ ഭാഗമായി സംഘട്ടന മാനേജ്മെന്റിലെയും സമാധാനത്തിലെയും സ്ത്രീകളുടെ പങ്കിനെ അഭിസംബോധന ചെയ്യാൻ ഒരു ഫോറം ആരംഭിച്ചു. ഏഷ്യയിലെ സ്ത്രീകളുടെ പ്രസ്ഥാനത്തെ പ്രോത്സാഹിപ്പിക്കുന്ന ഈ സംഘടന പരിശീലകർ, ശുപാർശകർ, നയിക്കുന്നവർ എന്നിവരിലൂടെ നെറ്റ്വർക്ക് പങ്കാളികളുടെ പരിശ്രമങ്ങളെ ഏകോപിപ്പിക്കുകയും ചെയ്യുന്നു. ഇന്ത്യൻ ഉപഭൂഖണ്ഡത്തിലെ ട്രാക്ക് II നയതന്ത്രത്തിൽ അവർ സംഭാവനകളും നൽകിയിരുന്നു. നീമ്രാന പീസ് ഇനീഷ്യേറ്റീവ്, പാകിസ്താൻ ഇൻഡ്യ പീപ്പിൾസ് ഫോറം ഫോർ പീസ് ആൻഡ് ഡെമോക്രസി എന്നീ രണ്ട് സംഘടനകളുടെയും അംഗമായും പ്രവർത്തിച്ചിരുന്നു. 2004-ൽ ഇന്ത്യയുടെ ദേശീയ സുരക്ഷാ കൌൺസിൽ ഓഫ് ഇന്ത്യയുടെ കീഴിലുള്ള മൂന്ന് ഏജൻസികളിൽ ഒന്ന് ആയ ദേശീയ സുരക്ഷാ ഉപദേഷ്ടാവ് ബോർഡിൽ (എൻ.എസ്.ഇ.ബി) അംഗമായി ഭാരത സർക്കാർ ചുമതലപ്പെടുത്തി. 2008 വരെ നാലു വർഷക്കാലം അവർ എൻ എസ് എ ബിയിൽ നിയമിക്കപ്പെട്ടു. ഈ രംഗത്ത് നിയമിക്കപ്പെടുന്ന ആദ്യത്തെ വനിതയായിരുന്നു അവർ.
സാഹിത്യ ജീവിതം
1975-ൽ മീനാക്ഷി ഗോപിനാഥ് പാകിസ്ഥാൻ രാഷ്ട്രീയത്തെക്കുറിച്ചുള്ള ഒരു പഠനം ആയ തന്റെ ആദ്യ പുസ്തകം പാക്കിസ്ഥാൻ ഇൻ ട്രാൻസിഷൻ - പൊളിറ്റിക്കൽ ഡെവലപ്മെന്റ് ആൻഡ് റൈസ് ടു പവർ ഓഫ് പാകിസ്ഥാൻ പീപ്പിൾസ് പാർട്ടി പ്രസിദ്ധീകരിച്ചു. 2003-ൽ അവർ രണ്ട് പുസ്തകങ്ങൾ പ്രസിദ്ധീകരിച്ചു; അവയിൽ ആദ്യത്തേത്, കോൺഫ്ലക്റ്റ് റെസലൂഷൻ: ട്രെൻഡ്സ് ആന്റ് പ്രോസ്പെക്ടസ്, രണ്ടാമത്തേത് സുമോണ ദാസ് ഗുപ്ത, നന്ദിത സുരേന്ദ്രൻ എന്നിവരുമായി ചേർന്ന് രചിച്ച വുമൺ ഇൻ സെക്യൂരിറ്റി, കോൺഫ്ലക്റ്റ് മാനേജ്‌മെന്റ് ആന്റ് പീസ് ആണ്. മറ്റൊന്ന്, ട്രാൻസ്‌സെൻഡിംഗ് കോൺഫ്ലക്റ്റ് എ റിസോഴ്‌സ് ബുക്ക് ഓൺ കോൺഫ്ലക്റ്റ് ട്രാൻസ്ഫോർമേഷൻ വിസ്കോമ്പ് പ്രസിദ്ധീകരിച്ചു. മഞ്ജ്രിക സേവക് അവളുടെ സഹ രചയിതാവായിരുന്നു. 2004-ൽ ന്യൂഡൽഹിയിൽ നടന്ന മൂന്നാമത്തെ വൈരുദ്ധ്യ പരിവർത്തന ശില്പശാലയുടെ നടപടികളുടെ ഒരു റിപ്പോർട്ട് ഡയലോഗിക് എൻ‌ഗേജ്മെന്റ് പ്രസിദ്ധീകരിച്ചു. അവർ ലേഖനങ്ങൾ പ്രസിദ്ധീകരിച്ചു കൂടാതെ സമാധാന സംരംഭങ്ങളുമായി ബന്ധപ്പെട്ട സെമിനാറുകളിലും കോൺഫറൻസുകളിലും നിരവധി മുഖ്യ പ്രഭാഷണങ്ങൾ നടത്തിയിട്ടുണ്ട്; 2009 ഏപ്രിലിൽ ഫ്ലോറിഡയിലെ അബെറിസ്റ്റ്വിത്ത് സർവകലാശാലയിലെ ഒരു വിലാസത്തിൽ റിസ്ക്രിപ്റ്റിംഗ് സെക്യൂരിറ്റി: ജെൻഡർ ആന്റ് പീസ്ബിൽഡിംഗ് ഇൻ സൗത്ത് ഏഷ്യ, എ ബ്രിഡ്ജ് നോട്ട് ഫാർ, 2010 ഒക്ടോബറിൽ നന്യാങ് ടെക്നോളജിക്കൽ യൂണിവേഴ്സിറ്റിയിൽ കശ്മീരിലെ സമാധാനത്തിൽ വിസ്കോംപിന്റെ പങ്കാളിത്തത്തെക്കുറിച്ചുള്ള പ്രസംഗം, 2013 മെയ് മാസത്തിൽ പെൻ‌സിൽ‌വാനിയയിലെ ബ്രയിൻ മാവർ കോളേജിൽ ബ്രയിൻ മാവറിന്റെ പ്രാരംഭ പ്രസംഗം.
കൂടുതൽ വായനയ്ക്ക്
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പത്മശ്രീ പുരസ്കാരം ലഭിച്ചവർ
ക്രിക്കറ്റ് ലോകകപ്പ് 2015 കളിക്കാരുടെ പട്ടിക
ഐ.സി.സി.യുടെ ആഭിമുഖ്യത്തിൽ നടത്തുന്ന ഏകദിന ക്രിക്കറ്റ് ലോകകപ്പിന്റെ പതിനൊന്നാമത് പതിപ്പാണ് ക്രിക്കറ്റ് ലോകകപ്പ് 2015. 2015 ഫെബ്രുവരി 14 മുതൽ മാർച്ച് 29 വരെ ഓസ്ട്രേലിയ, ന്യൂസിലൻഡ് എന്നീ രാജ്യങ്ങളിൽ വെച്ചാണ് ഈ ടൂർണമെന്റ് നടക്കുന്നത്. യോഗ്യത നേടിയ പതിനാല് ടീമുകളിൽനിന്നായി 200ലേറെ കളിക്കാർ ഈ ലോകകപ്പിൽ പങ്കെടുക്കുന്നുണ്ട്. 2015 ലോകകപ്പിൽ പങ്കെടുക്കുന്ന ടീമുകളുടെയും അതിലെ കളിക്കാരുടെയും പട്ടികയാണ് ഈ ലേഖനം.
🇦🇫 [[afghanistan]]
അഫ്ഗാനിസ്താൻ അവരുടെ പതിനഞ്ച് അംഗ സ്ക്വാഡിനെ 2014 ഡിസംബർ 29ന് പ്രഖ്യാപിച്ചു. പതിനഞ്ച് പേരേ കൂടാതെ 4 അധിക കളിക്കാരെയും അവർ തിരഞ്ഞെടുത്തിട്ടുണ്ട്.
കോച്ച്: 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 ആൻഡി മോൾസ്
ഓസ്ട്രേലിയ അവരുടെ പതിനഞ്ചംഗ സ്ക്വാഡിനെ 2015 ജനുവരി 11ന് പ്രഖ്യാപിച്ചു. ഫിറ്റ്നസ് തെളിയിക്കാത്തതുമൂലം മൈക്കൽ ക്ലാർക്കിന്റെ തിരഞ്ഞെടുപ്പ് അന്തിമമല്ല.
കോച്ച്: 🇦🇺 ഡാരൻ ലീമാൻ
🇧🇩 [[bangladesh]]
ബംഗ്ലാദേശ് അവരുടെ പതിനഞ്ചംഗ സ്ക്വാഡിനെ 2015 ജനുവരി 4ന് പ്രഖ്യാപിച്ചു.
കോച്ച്: ചാന്ദിക ഹതുരുസിൻഹ
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 [[england]]
ഇംഗ്ലണ്ട് അവരുടെ പതിനഞ്ചംഗ ടീമിനെ 2014 ഡിസംബർ 20ന് പ്രഖ്യാപിച്ചു.
🇳🇿 [[new zealand]]
ന്യൂസിലൻഡ് അവരുടെ പതിനഞ്ചംഗ ടീമിനെ 2015 ജനുവരി 8ന് പ്രഖ്യാപിച്ചു കോച്ച്: 🇳🇿 മൈക്ക് ഹെസൺ
🏴󠁧󠁢󠁳󠁣󠁴󠁿 [[scotland]]
സ്കോട്‌ലൻഡ് അവരുടെ പതിനഞ്ചംഗ ടീമിനെ 2015 ജനുവരി 9ന് പ്രഖ്യാപിച്ചു.
കോച്ച്: 🇳🇿 ഗ്രാന്റ് ബ്രാഡ്ബേൺ
🇱🇰 [[sri lanka]]
ശ്രീലങ്ക അവരുടെ പതിനഞ്ചംഗ ടീമിനെ 2015 ജനുവരി 7ന് പ്രഖ്യാപിച്ചു, പരിക്കുമൂലം ലസിത് മലിംഗയുടെ തിരഞ്ഞെടുപ്പ് അന്തിമമല്ല.
കോച്ച്: മർവൻ അട്ടപ്പട്ടു
🇮🇳 [[india]]
ഇന്ത്യ അവരുടെ പതിനഞ്ചംഗ ടീമിനെ 2015 ജനുവരി 6ന് പ്രഖ്യാപിച്ചു.
കോച്ച്: ഡങ്കൻ ഫ്ലെച്ചർ